Έσταξε… μέλι για Μπεργκ και «δεν είναι συνηθισμένη θέση για εμένα, αλλά δεν με ενοχλεί» | Goal News Cy\nΑ' ΚΑΤΗΓΟΡΙΑΟΜΟΝΟΙΑΈσταξε… μέλι για Μπεργκ και «δεν είναι συνηθισμένη θέση για εμένα, αλλά...\nΈσταξε… μέλι για Μπεργκ και «δεν είναι συνηθισμένη θέση για εμένα, αλλά δεν με ενοχλεί»\nΟ Ερνέστ Ασάντε μίλησε στην ιστοσελίδα της Ομόνοιας για τον αυριανό (18/12, 18:00) αγώνα απέναντι στην Καρμιώτισσα εκτός έδρας. Τόνισε ότι ο αγώνας θα είναι δύσκολος, όπως όλοι στη φετινή σεζόν, μίλησε για τις απουσίες, για τη νέα θέση που αγωνίστηκε στον προηγούμενο αγώνα και τους έντονους πανηγυρισμούς του ιδιού και των συμπαικτών του.\nΠώς περιμένεις το παιχνίδι απέναντι στην Καρμιώτισσα;\n«Περιμένω ένα δύσκολο παιχνίδι, όπως είναι όλα άλλωστε στη φετινή σεζόν».\n«Πιστεύω ότι το κλειδί για να πάρουμε ακόμη μία νίκη είναι να έχουμε ψηλό τέμπο, σε όλη τη διάρκεια του αγώνα».\nΑρκετοί παίκτες απουσίαζαν από το προηγοήμενο παιχνίδι, αλλά η ομάδα έδειξε πολύ καλό πνεύμα και πήρε τους τρεις βαθμούς. Το σχόλιο σου;\n«Πιστεύω ότι η τεχνική ηγεσία δεν προετοιμάζει την ομάδα μόνο για τα ατομικά χαρακτηριστικά του κάθε ποδοσφαιριστή, αλλά για να παρουσιαστούμε δυνατοί και ως ομάδα, ως σύνολο. Ο προπονητής μας ξέρει πολύ καλά πώς κάθε ποδοσφαιριστής είναι σημαντικός για κάθε παιχνίδι».\nΑγωνίστηκες σε μία νέα θέση στο παιχνίδι με την Πάφο FC. Πώς ένιωσες;\n«Ήταν κάτι πρωτόγνωρο για εμένα, αλλά όπως έχω πει ο προπονητής προετοιμάζεται και μελετά τον αντίπαλο σε όλη τη διάρκεια της εβδομάδας. Έτσι, ξέρει καλύτερα από τον κάθε ένα σε ποια θέση πρέπει να αγωνίζεται ο κάθε ποδοσφαιριστής. Δεν είναι συνηθισμένη θέση για εμένα, αλλά δεν με ενοχλεί. Θέλω μόνο να βοηθώ την ομάδα μας να κερδίζει».\nΕσύ και οι συμπαίκτες σου πανηγυρίσατε με αρκετό πάθος το δεύτερο γκολ απέναντι στην Πάφος FC. Αυτό συνέβη γιατί ήταν μία σημαντική νίκη ή υπήρχαν άλλοι λόγοι;\n«Για εμένα οι πανηγυρισμοί δεν είναι τόσο σημαντικοί, γιατί κάθε ποδοσφαιριστής είναι διαφορετικός. Κάποιος πανηγυρίζει με αρκετό πάθος, ενώ κάποιος άλλος πανηγυρίζει πολύ πιο ήρεμα με τους συμπαίκτες του και τον κόσμο. Το πιο σημαντικό για εμένα είναι η νίκη και οι τρεις βαθμοί. Είμαστε πεινασμένοι για τους τρεις βαθμούς».


Retromania: ΕΡΤ: Άγνωστες ιστορίες από τα παλιά\n«Καλησπέρα σας. Από σήμερα, το Ελληνικό Ίδρυμα Ραδιοφωνίας καθιερώνει το νέο του βραδινό ωράριο για τις τεχνικές δοκιμές του Πειραματικού Πομπού Τηλεόρασης. Κάθε βράδυ από τις έξι και μισή, μέχρι τις οκτώ και μισή, θα μεταδίδουμε μια σειρά δοκιμαστικών εκπομπών με ποικίλο περιεχόμενο. Όσοι από σας έχουν συσκευές τηλεοράσεως θα μπορούν να τις παρακολουθούν στο Κανάλι 5. Απόψε, το δοκιμαστικό μας πρόγραμμα περιλαμβάνει φιλμ που ενδιαφέρει κυρίως τις γυναίκες. Με την επόμενη εκπομπή θα μεταφερθείτε για λίγο στην μακρινή Αυστραλία.\nΣτο τέταρτο φιλμ του αποψινού μας προγράμματος θα γνωρίσετε τον διάσημο Άγγλο γλύπτη Χένρι Μουρ και το έργο του και θα τελειώσουμε με δύο ακόμα μικρές ταινίες: ένα μουσικό φιλμ με την ορχήστρα Henri Lecca και μια ιστορία χωρίς λόγια που μας έρχεται από τη Βραζιλία.».\nΓεγονός είναι πως οι εφημερίδες της εποχής υποδέχτηκαν το new medium με πολλές επιφυλάξεις. «Αρχισε, αλλά δεν ενθουσίασε», έγραψε το Βήμα, ενώ ο τίτλος της Μεσημβρινής ήταν «Μελαγχολική η πρώτη ημέρα της τηλεοράσεως». Και η πρώτη τηλεκριτική, ήταν πολύ αυστηρή : «Δύο χιλιάδες περίπου δέκτες τηλεοράσεως μετέδωσαν το εγκαινιασθέν χθες επίσημο πρόγραμμα του πειραματικού σταθμού, που, όπως ανεμένετο, είχε όλες τις συνέπειες της απειρίας και της προχειρότητας των αρμοδίων : ανωμαλίες, διακοπές, θολή εικόνα και προπαντός αδιάφορο πρόγραμμα με παμπάλαιες ταινίες…»\nΤο πρώτο κανονικό δελτίο ειδήσεων του ΕΙΡ που τιτλοφορήθηκε «Ηχώ των Γεγονότων» , έκανε το ντεμπούτο του στις οθόνες στις 20 Απριλίου 1966 και περιελάμβανε ειδήσεις για το «Τζέμινι 9», το ροδεσιακό πρόβλημα, ρεπορτάζ από την Ινδία, επίσκεψη στη Σχολή του Γενούντι Μενουχίν και μόδα από την Κάρναμπι Στριτ.\nΟ πρώτος νιουσκάστερ που μπήκε στην «Ηχώ» ήταν ο δημοσιογράφος Βασίλης Παπαθανασόπουλος με πείρα στο πολιτικό και διπλωματικό ρεπορτάζ. Λίγο αργότερα, προστέθηκε και ο Κώστας Σισμάνης που είχε διατελέσει διευθυντής στην ελληνική υπηρεσία του BBC. Kαι οι δυό τους υπέφεραν τρομερά όταν παρουσίαζαν τις ειδήσεις – ιδίως το καλοκαίρι. Και αυτό γιατί οι προβολείς στο πλατό ήταν πάρα πολύ ισχυροί και ίδρωναν αφάνταστα.\nΓια να τους κάνει τη ζωή εύκολη, ο – τότε σκηνοθέτης του δελτίου – Γιώργος Δάμπασης, μόλις έμπαινε κάποιο φιλμ, έσβηνε τα φώτα του πλατό για να κατέβει λίγο η θερμοκρασία και δύο δευτερόλεπτα πριν εμφανιστεί ο δημοσιογράφος στην οθόνη, έδινε εντολή και άναβαν πάλι οι προβολείς. Αυτή η ιστορία με τα φώτα, γινόταν κάθε βράδυ. Μια φορά, (γράφει στο βιβλίο του «Την εποχή της τηλεόρασης, ο Γιώργος Δάμπασης) ο Παπαθανασόπουλος βγήκε έξαλλος από το στούντιο, Ο λόγος ; Μες στο χαλαρωτικό σκοτάδι, ο κάμεραμαν που έπαιρνε το πλάνο του, είχε βολευτεί σε μια πολυθρόνα, ακουμπώντας τα πόδια του στο τριπόδι της μηχανής και είχε πάρει έναν βαθύ ύπνο. Ροχάλιζε κιόλας...\nΤο πρώτο κανονικό πρόγραμμα της Τηλεόρασης Ενόπλων Δυνάμεων (σ.σ. του «πρόδρομου» της ΥΕΝΕΔ), μεταδόθηκε από το κανάλι 10, την Κυριακή 27 Φεβρουαρίου 1966 – τέσσερις μέρες αργότερα από τα εγκαίνια του ΕΙΡ.\nΤο πρόγραμμα που διήρκεσε από τις 19.00 ως τις 21.10 περιελάμβανε – μεταξύ άλλων, ένα ταξιδιωτικό ντοκιμαντέρ στην Κέρκυρα και μια επιμορφωτική εκπομπή για την ανακάλυψη της πενικιλλίνης.\nΤο πρώτο στούντιο τηλεόρασης της ΤΕΔ ήταν μια σχετικά ευρύχωρη αίθουσα προβολής στον τρίτο όροφο του κτιρίου της Γεωγραφικής Υπηρεσίας Στρατού. Αργότερα, μεταφέρθηκε σε ένα ειδικά διαρρυθμισμένο κτίριο πάνω στα Τουρκοβούνια, που παλιότερα στέγαζε την… Πυροβολαρχία Αντιαεροπορικού!\nΌταν εξέπεμπε η τηλεόραση της ΤΕΔ, (σ.σ. δηλαδή 2-3 φορές τη βδομάδα), ένα Land Rover ξεκινούσε από το κτίριο της ΓΥΣ μεταφέροντας στα Τουρκοβούνια τους…τεχνικούς, τους παρουσιαστές και τους καλεσμένους των εκπομπών. Ο δρόμος όμως μέχρι το στούντιο ήταν πολύ επικίνδυνος, μιας και περνούσε από το χείλος ενός γκρεμού 50 μέτρων, ενώ το πλάτος του δρόμου έφτανε ίσα ίσα να περάσει ένα αυτοκίνητο.\nΈτσι, όταν έφτανε στο σημείο αυτό, το Land Rover… σταματούσε, κατέβαιναν όλοι οι επιβάτες του και προχωρούσαν πεζοί, ενώ το αυτοκίνητο συνέχιζε μόνο με τον οδηγό. Όταν περνούσαν το επικίνδυνο σημείο, οι τεχνικοί, παρουσιαστές κ,λπ. επιβιβάζονταν πάλι και το αυτοκίνητο συνέχιζε κανονικά την πορεία του μέχρι το στούντιο, στην κορυφή των Τουρκοβουνίων!\nΠολύ πριν το Mtv\nΠαρουσιαστής του πρώτου μουσικού προγράμματος της πειραματικής τηλεόρασης ήταν ένας … φιλόμουσος αρχιτέκτονας που έγραφε και στίχους, ο Αλέξης Τριαντόπουλος και καλεσμένη στο μίνι show του ήταν η Γιοβάννα η οποία - μπροστά σε ένα υποτυπώδες σκηνικό, που θύμιζε ελαφρώς Φαρ Ουέστ - τραγούδησε μια αμερικάνικη μπαλάντα, το «Ξεκινώντας μια μέρα να πάω μακριά» και ένα σουξέ της Φρανσουάζ Αρντί, το «Μια μικρή καρδιά που δε χτυπά». Αυτά ήταν τα πρώτα τραγούδια που βγήκαν στην ελληνική μικρή οθόνη- μάλιστα, κρίνοντας από τις αντιδράσεις, «άρεσαν πολύ στον κόσμο»…\nH Λαμπέτη που έκανε τους τεχνικούς να κλαίνε\nO πρώτος Έλληνας ηθοποιός που βγήκε on air ήταν η …Έλλη Λαμπέτη! Εμφανίστηκε στην εκπομπή της Μαρίας Καραβία «Θέματα λόγου και τέχνης που άρχισε να εκπέμπει στις 5 Φεβρουαρίου 1967. Η δημοσιογράφος θυμάται πως όταν πρότεινε στην Έλλη να εμφανιστεί στην τηλεόραση «με κοίταξε με τα υπέροχα, τα «νερένια» μάτια της, όπως θα ΄λεγε και ο Καραγάτσης και με ρώτησε «Τι πράγμα είναι αυτό;»\nΔεν ήξερα τότε ότι στις κοσμικές δεξιώσεις συνήθιζε, σε ακραία επίδειξη αθωότητας να ρωτάει «τι είναι το ουίσκι;».\nΈτσι, άρχισα να της εξηγώ την παιδευτική σημασία που έχει η τηλεόραση για το λαό. Το σκέφτηκε, το ξανασκέφτηκε. Και επιτέλους ήρθε και μας έπαιξε την Ανθρώπινη φωνή του Κοκτό, σε παγκόσμια, ίσως, τηλεοπτική πρώτη! Τεχνικοί, σκηνοθέτες, κλητήρες έκλαιγαν όση ώρα έπαιζε.\nΈκλαιγε επίσης και ο διευθυντής προγράμματος Μιχάλης Γιαννακάκος που είχε έρθει ειδικά στο στούντιο για να την υποδεχτεί. Το αποτέλεσμα ήταν να μην είναι κανείς σε θέση να της δανείσει ένα καθαρό μαντίλι για να σκουπίσει και η ίδια τα δάκρυά της, όταν τελείωσε η εκπομπή. Τα χαρτομάντιλα δεν ήταν σε κοινή χρήση τότε….»\nΗ παρθενική προβολή τηλεοπτικών διαφημίσεων έγινε στις 27 Σεπτεμβρίου 1967, από την Τηλεόραση Ενόπλων Δυνάμεων, με το προσφερόμενο πρόγραμμα «Επικίνδυνες Αποστολές».\nΤα πρώτα σποτ που μεταδόθηκαν ήταν τα προϊόντα της εταιρείας ΓΕΝΚΑ ΑΕ (βερμούτ Γκάντσια, τζιν Μελρόζ και βότκα Σαμοβάρ). Τις «Αποστολές» πρόσφερε το διαφημιστικό γραφείο ΑΔΕΛ σε ένα κοινό που – τότε – διέθετε περίπου 30.000 δέκτες τηλεόρασης…\nΟ ...διαολεμένος Πικάσο\nΕπί Χούντας – θυμάται πάλι η Μαρία Καραβία, σε μια παλιά της συνέντευξη στην Καθημερινή, για τα τριαντάχρονα της ελληνικής τηλεόρασης – το πρόγραμμα έπρεπε να γίνεται με θέματα ανώδυνα. «Αλλά για τη δικτατορία όλα είναι ύποπτα. Ιδιαίτερα όσα δεν της είναι γνωστά. Γινόταν πρόβα της εκπομπής.\nΟ συνομιλητής έλεγε «το έργο του Πικάσο..». Ο ταγματάρχης διέκοπτε με το πιο μειλίχιο χαμόγελο. «Σας παρακαλώ, να μην αναφέρετε το όνομα του Πικάσο…» «Γιατί;» Η κουβέντα γύριζε αμέσως σε έναν πολυσήμαντο πληθυντικό : «Δεν το θέλουμε. Έχει το διάολο μέσα του…»\nΣήριαλ και Είδωλα\nΤο πρώτο σήριαλ βγήκε στον αέρα στις 5 Μαρτίου 1970 με παραγωγό τον Κώστα Σισμάνη και σεναριογράφο τη δημοσιογράφο Κική Σεγδίτσα. Τίτλος του, «Το σπίτι με τον φοίνικα». Το σκηνοθετούσε ο Ιάσων Γιαννουλάκης και πρωταγωνιστούσε ο Κώστας Καρράς, η Έρρικα Μπρόγιερ, ο Γιάννης Μιχαλόπουλος, ο Ανδρέας Φιλιππίδης, η Κατερίνα Γιουλάκη, ο Τάκης Μηλιάδης κ.α.\nΟ Μιχαλόπουλος, θα πρωταγωνιστούσε αργότερα και στον θρυλικό «Συνήγορο», μια εκπομπή με τεράστια επιτυχία, που του χάρισε μεγάλη δημοτικότητα. Ήταν ίσως η πρώτη φορά που η ελληνική τηλεόραση «κατασκεύασε» ένα είδωλο : αυτός ο σπουδαίος ηθοποιός – του οποίου το ταλέντο ως τότε γνώριζαν μόνο λίγοι φανατικοί θεατρόφιλοι - έγινε αμέσως τόσο γνωστός, ώστε υπήρχαν άνθρωποι που τον συναντούσαν στο δρόμο και του ζητούσαν τις … νομικές του συμβουλές για τα καθημερινά τους προβλήματα! Ο «Άγνωστος Πόλεμος» (που ξεκίνησε να προβάλλεται το 1972), ανέδειξε τον άλλο σούπερ σταρ της εποχής : τον Άγγελο Αντωνόπουλο.\nΉταν τόση η εμμονή του κοινού με τον «συνταγματάρχη Βαρτάνη», ώστε το 1972 ο Άγγελος Αντωνόπουλος ανακηρύχθηκε «το δημοφιλέστερο πρόσωπο της χρονιάς», με συνυποψήφιους για τον τίτλο τον πατριάρχη Αθηναγόρα, την Αλίκη Βουγιουκλάκη, τον Τόλη Βοσκόπουλο και τον Υβ Τριαντάφυλλο. Όσο απίστευτο και αν ακούγεται, το όνομα του Βαρτάνη έγινε δρόμος, ταμπέλα σε καθαριστήριο, ακόμα και προμετωπίδα σε φoρτηγά αυτοκίνητα!\nΤο πουλί ή τη σημαία;\nΣτις 23 Ιουλίου, ημέρα Τρίτη, την ημέρα που έπεσε η δικτατορία, χρέη διευθυντή τηλεόρασης εκτελούσε ο Γιώργος Κάρτερ. Οι φήμες «έτρεχαν» από νωρίς για την κατάρρευση των πραξικοπηματικών, όμως, την ίδια ώρα, ο υπουργός προεδρίας Κωνσταντίνος Ράλλης, διαβεβαίωνε τον ελληνικό λαό απ’όλους τους σταθμούς πως η «κυβέρνησις» παραμένει ακλόνητη. Τότε, στην έναρξη και στο φινάλε του προγράμματος έβγαινε στην οθόνη ένα slide με το περίφημο «πουλί», τον φοίνικα της 21 Απριλίου, με τον οπλισμένο στρατιώτη.\nΟ Κάρτερ, τότε, έδωσε διαταγή στον σκηνοθέτη ροής να μη βγάλει στον αέρα το πουλί, αλλά την ελληνική σημαία. Ελληνική σημαία, όμως δεν υπήρχε στο στούντιο! Ούτε σε slide, ούτε σε φωτογραφία, ούτε σε φιλμ. Κατά τύχη, βρέθηκε μια χάρτινη σημαία, απ’το πανηγύρι του γειτονικού ναού της Αγίας Παρασκευής που γιόρταζε σε δυό τρείς μέρες.\nΟ Χορν και το πλαστικό λουλούδι\nΜετά την πτώση της δικτατορίας, η κυβέρνηση εθνικής ενότητας διόρισε αμέσως στο ΕΙΡΤ, στη θέση του γενικού διευθυντή τον Δημήτρη Χορν και στη θέση του αναπληρωτή τον Παύλο Μπακογιάννη. Τους πλαισίωνε ένα εκλεκτό επιτελείο : Τάκης Τσίρος, Παντελής Βούλγαρης, Τατιάνα Γκρίτση- Μιλλιέξ, Καίη Τσιτσέλη, Σπύρος Παγιατάκης, Λέων Λοϊσιος, Γ.Σισιλιάνος, Παύλος Ζάννας και Γιώργος Βέλτσος.\nΠρόεδρος του διοικητικού συμβουλίου ανέλαβε ο Οδυσσέας Ελύτης. ΟΔημήτρης Χορν, που πίστευε στην καθιέρωση μιας «υψηλής δημοτικής» στην τηλεόραση ήταν εραστής και μιας υψηλής αισθητικής. «Δεν υπάρχει λόγος», έλεγε «επειδή η τηλεόραση είναι λαϊκή να βάζεις για ντεκόρ το πλαστικό λουλούδι στο βάζο ενός γραφείου ή δυό νότες στο πεντάγραμμο για φόντο τραγουδιών…»\n*Για το κείμενο χρησιμοποιήθηκε σπάνιο πληροφοριακό υλικό από το βιβλίο του Γιώργου Δάμπαση «Την εποχή της τηλεόρασης», εκδ.Καστανιώτη


greek sniper SECRET: Θριαμβος Ασαντ Πουτιν\nΘριαμβος Ασαντ Πουτιν\nΜερικά πρώτα συμπεράσματα επιβάλλονται από τις μέχρι τώρα εξελίξεις στη Συρία. Βεβαίως έχουν έναν προσωρινό αναγκαστικά χαρακτήρα. Η υπόθεση αυτή δεν έχει τελειώσει και τα επόμενα επεισόδια μπορεί να αποδειχθούν πιο επικίνδυνα. Οι γνωστοί προβοκάτορες, οι Αμερικανοί Νεοσυντηρητικοί και η ακροδεξιά ηγεσία του Ισραήλ ασφαλώς δεν είναι ικανοποιημένοι από το έως τώρα αποτέλεσμα και θα προσπαθήσουν να το ανατρέψουν.\n1. Μέχρι εδώ, πρόκειται για αναμφισβήτητο και μεγάλο θρίαμβο του Ρώσου Προέδρου. Δεν υπέκυψε στον πυρηνικό εκβιασμό της Αμερικής («Ρωσία ετοιμάσου, σού ‘ρχονται νέοι και όμορφοι πύραυλοι» ήταν το Τουίτ του Τραμπ την περασμένη εβδομάδα). Αντίθετα, αντιτάσσοντας το δικό της -και πυρηνικό- casus belli, υποχρέωσε τους Αμερικανούς να κάνουν πίσω. Αφού είχαν διατυπώσει τις πιο φοβερές απειλές, κατέληξαν να ρίξουν μερικούς πυραύλους στο «γάμο του καραγκιόζη», για να μη γελοιοποιηθεί ολοσχερώς και η Αμερική και ο Τραμπ. Θα δούμε τώρα όμως πως θα αντιδράσουν οι αιώνιοι προβοκάτορες.\n2. Η πυρηνική αποτροπή λειτούργησε. Ο Υπουργός Άμυνας Ματίς και ο αρχηγός των αμερικανικών ενόπλων δυνάμεων Ντάμφορντ έπαιξαν, τηρουμένων των αναλογιών, τον ρόλο που έπαιξε ο Πρόεδρος Κέννεντι και ο αδερφός του στην κρίση της Κούβας. Τώρα βέβαια κινδυνεύουν, όχι ίσως να δολοφονηθούν, όπως συνέβη με τους Κέννεντι, αλλά να απομακρυνθούν από τη θέση τους.\nΦαίνεται επίσης ότι είναι πια σε θέση να προσδιορίζει με εντολές τη δράση των περισσότερων δυτικών κυβερνήσεων, δεν διαπραγματεύεται μαζί τους και αδιαφορεί για μια κοινή γνώμη που αρχίζει και μετατρέπεται σε ακέφαλο σώμα, μη δυνάμενο να αντιληφθεί τι γίνεται και να αντιδράσει.\nALL NEWS / Χάρης Σκοπελίτης στις 11:53:00 μ.μ.


Τζάκια ξύλου - ιδέες για μοντέρνα τζάκια - Maisondecoration.gr\nΑρχικήΔόμησηΤζάκιΤζάκια ξύλου - ιδέες για μοντέρνα τζάκια\nΕάν το σπίτι σας είναι μοντέρνο, ή εάν επιθυμείται μία μοντέρνα διακόσμηση για το σπίτι σας, τότε και η επιλογή του τζακιού θα πρέπει να κινείται στην κατεύθυνση αυτή. Ακολουθούν μερικές «καυτές» ιδέες για μοντέρνα τζάκια από την Caminetti Montegrappa.\nΤο τζάκι Linea αποτελεί μία ιδιαίτερα μοντέρνα πρόταση που μπορεί να ταιριάξει σε οποιοδήποτε μοντέρνο σαλόνι, βιβλιοθήκη ή ακόμη και κρεβατοκάμαρα. Το έντονο μαύρο φινίρισμα, και το ελαφρά πυραμοειδές σχήμα που τονίζει την ανοδική κατεύθυνση της φλόγας, η οποία είναι ορατή μέσα από τη γυάλινη πόρτα. Φέρνει την αίσθηση του σκανδιναβικού στυλ στο σπίτι σας.\nΕάν ψάχνετε ένα τζάκι που να συνδιάζει το μοντέρνο με το παραδοσιακό, στη συλλογή αυτή θα βρείτε κάτι που θα ταιριάξει με τα γούστα σας. Η διακόσμηση "Dinamico flames copper" προσφέρει μία ζεστασιά που θα ταιριάξει με τα γήινα χρώματα στο χώρο σας. Οι ατσάλινες συρόμενες πόρτες στις δύο πλευρές είναι διακοσμημένες με τετράγωνες εγκοπές που προσθέτουν ενδιαφέρον, και κρύβουν ή αποκαλύπτουν τη γυάλινη πόρτα της εστίας.\nΔύο μοντέρνα τζάκια με καλλιτεχνική άποψη είναι τα μοντέλα Labirinto και Dedalo. Ατσάλι, ζωγραφισμένο σε άσπρο και μαύρο, πάνω σε γκρι φόντο. Το οριζόντιο σχήμα παραπέμπει σε περισσότερο παραδοσιακά σπίτια, ενώ η κάθετη έκδοση του ταιριάζει εξίσου και σε αστικά σπίτια με ψηλά ταβάνια.\nΤο τζάκι της πιο πάνω φωτογραφίας ταιριάζει απόλυτα σε ένα μοντέρνο loft μιας μεγαλόπολης όσο και σε ένα εξοχικό στο βουνό με ρουστίκ διακόσμηση. Το ατσάλινο πλαίσιο χρώματος γκρι, συμπληρώνεται από σωληνοειδής μπάρες, οργανωμένες σε μία "χωρίς τάξη" διάταξη!\nΗ διακόσμηση της παραπάνω εστίας αποτελεί μία πολύ μοντέρνα πρόταση από τη montegrappa. Μακρόστενο και ψηλό, κατασκευασμένο από ατσάλι με inox προσθήκες, οι οποίες δίνουν στο τζάκι μία κομψή, μοντέρνα και φρέσκια όψη!\nΓια περισσότερες ιδέες από τη Montegrappa επισκεφθείτε τη σελίδα


ΑΕΚ: Δείπνο με δημοσιογράφους σε εξαιρετικό κλίμα! – Balla.com.cy\nBalla > Ροή Ειδήσεων > Ποδόσφαιρο > ΑΕΚ: Δείπνο με δημοσιογράφους σε εξαιρετικό κλίμα!\nΑΕΚ: Δείπνο με δημοσιογράφους σε εξαιρετικό κλίμα!\nΑνδρέας Βεντούρης, 22/09/2021\t11:20\nΗ διοίκηση της ΑΕΚ δεξιώθηκε χθες βράδυ για δεύτερη συνεχόμενη χρονιά τους δημοσιογράφους που καλύπτουν το ρεπορτάζ της ομάδας κι όχι μόνο, στο σωματείο. Το δείπνο πραγματοποιήθηκε στην παρουσία του προέδρου, Άντρου Καραπατάκη, καθώς επίσης των μελών του διοικητικού συμβουλίου Γιώργου Σάββα και Ιωσήφ Φράγκου, αλλά και του εκπροσώπου Τύπου, Κυριάκου Δημητρίου.\nΤο κλίμα ήταν εξαιρετικό, με τους δημοσιογράφους που έδωσαν το παρών να έχουν την ευκαιρία να τα πουν με τους διοικούντες τόσο για την ΑΕΚ όσο και για διάφορα θέματα που αφορούν το κυπριακό ποδόσφαιρο.\nΗ ΑΕΚ πραγματοποιεί ομολογουμένως βήματα προς τα μπρος στο κομμάτι της επικοινωνίας τη φετινή σεζόν, σε διάφορους τομείς. Το balla έδωσε το παρών του στο δείπνο κι απ’ την πλευρά μας ευχαριστούμε τη διοίκηση για την ενέργειά της.\nBalla.com.cy, 17/05/2022\t19:05


Euro 2020: Πάρτι εντός & εκτός γηπέδων | MEGA TV\n<iframe src="https://www.megatv.com/embed/?p=2020412598" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n27.06.2021 | 21:22 Eνσωμάτωση\nΉταν όλοι αισιόδοξοι. Ολλανδοί και Τσέχοι απόλαυσαν τις στιγμές στη Βουδαπέστη πριν μπουν στο γήπεδο «Φερεντς Πουσκας» για να ενισχύσουν τις ομάδες τους που αγωνίζονται για μια θέση στα προημιτελικά.\nΣτη Ρώμη, πράσινο σύννεφο «ενθουσιασμού» κάλυψε όσους Ιταλούς παρακολουθούσαν τον αγώνα της εθνικής ομάδας και παρά το «στρες» από την σθεναρή αντίσταση της Αυστρίας, στο τέλος πανηγύρισαν την πρόκριση.\nΣτην Κοπεγχάγη, ατελείωτο πάρτι για τους Δανούς ο αγώνας με την Ουαλία. Κέφι και χορός ακόμη και μέσα στα σκάφη. Οι Σκανδιναβοί ξαναζούν ήμερες του 1992 όταν στέφθηκαν πρωταθλητές Ευρώπης.\nΣτη Γερμανία, οι διεθνείς πάρκαραν τα ποδήλατα και έπιασαν τα στυλό υπογράφοντας αυτόγραφα κι ενώ ο χρόνος μετρά αντίστροφα για το ντέρμπι με την Αγγλία την Τρίτη στο Λονδίνο.\nΣτην Κροατία, πλήγμα η απουσία του Ιβαν Πέρισιτς στο επερχόμενο ματς με την Ισπανία. Ο 32χρονος μέσος τέθηκε σε 10ημερη καραντίνα μετά από θετική διάγνωση κορωνοϊού.


Βενεζουέλα : Οι ΗΠΑ πιέζουν τον Μαδούρο να φύγει απειλώντας με επέμβαση - ΤΑ ΝΕΑ\ntanea.gr > Κόσμος > Βενεζουέλα : Οι ΗΠΑ πιέζουν τον Μαδούρο να φύγει απειλώντας με επέμβαση\nΒενεζουέλα : Οι ΗΠΑ πιέζουν τον Μαδούρο να φύγει απειλώντας με επέμβαση\nΟ πρόεδρος της Βενεζουέλας Νικολάς Μαδούρο ανακοίνωσε ότι η Βενεζουέλα διακόπτει τις διπλωματικές της σχέσεις με τις ΗΠΑ\nTANEA Team 23 Ιανουαρίου 2019 | 22:20\nΟι ΗΠΑ δια στόματος του προέδρου Ντόναλτ Τραμπ απείλησαν τον Μαδούρο με ένοπλη επέμβαση στη Βενεζουέλα στην περίπτωση που επιχειρήσει να κρατηθεί στην εξουσία ασκώντας βία ξατά των στελεχών της αντιπολίτευσης. Ο Λευκός Οίκος αναγνώρισε ήδη ως προσωρινό πρόεδρο της χώρας τον ηγέτη της αντιπολίτευσης και πρόεδρο της Εθνοσυνέλευσης, Χουάν Γκουαϊδό, μία κίνηση την οποία υιοθέτησαν πολλές χώρες της Λατινικής Αμερικής, πλην του Μεξικού. Ταυτόχρονα ο αμερικανός υπουργός Εξωτςερικών Μάικ Πομπέο, κάλεσε τον στρατό της Βενεζουέλας να απομακρύνει τον Μαδούρο και να στηρίξει τον Χουάν Γκουαϊδό.\nΕιδικότερα, ο πρόεδρος των ΗΠΑ Ντόναλντ Τραμπ σε ερώτηση που του τέθηκε από δημοσιογράφους στον Λευκό Οίκο αν εξετάζει την αποστολή του αμερικανικού στρατού στην Βενεζουέλα, απάντησε: "Δεν εξετάζουμε τίποτε, αλλά όλες οι επιλογές είναι στο τραπέζι". Η αμερικανική κυβέρνηση είχε προειδοποιήσει νωρίτερα τον πρόεδρο της Βενεζουέλας Νικολάς Μαδούρο ότι η Ουάσινγκτον είναι έτοιμη να εντείνει τις κυρώσεις στο πετρέλαιο, το χρυσό και να επιβάλει επιπλέον οικονομικές κυρώσεις, αν ασκηθεί βία ενάντια στην αντιπολίτευση της χώρας, διαμηνύοντας ότι όλες οι επιλογές είναι στο τραπέζι.\nΛίγα λεπτά νωρίτερα, ο Αμερικανός πρόεδρος Ντόναλντ Τραμπ είχε αναγνωρίσει τον Χουάν Γκουαϊδό, ηγέτη αντιπολίτευσης της Βενεζουέλας και πρόεδρο της Εθνοσυνέλευσης "προσωρινό πρόεδρο" της Βενεζουέλας.\nΜε ανακοίνωσή του ο Πομπέο τόνισε ότι η Ουάσινγκτον θα στηρίξει τον Γκουαϊδό καθώς θα συγκροτήσει μια μεταβατική κυβέρνηση και θα προετοιμάσει τη χώρα για εκλογές. "Ο λαός της Βενεζουέλας υπέφερε αρκετά για πολύ μεγάλο διάστημα υπό την καταστροφική δικτατορία του Νικολάς Μαδουρό", σημείωσε ο επικεφαλής της αμερικανικής διπλωματίας.\nΠριν από τις δηλώσεις Τραμπ και Πομπέο, ενώπιον χιλιάδων διαδηλωτών στο Καράκας, ο Γκουαϊδό είχε αυτοανακηρυχθεί πρόεδρος της λατινοαμερικανικής χώρας. Λίγα λεπτά μετά την ανακοίνωση Τραμπ, Καναδός κυβερνητικός αξιωματούχος δήλωσε ότι η Οτάβα σχεδιάζει να αναγνωρίσει και αυτή με την σειρά της τον Γκουαϊδό ως νέο πρόεδρο της χώρας. Ο Λουίς Αλμάγκρο, Γενικός Γραμματέας του Οργανισμού Αμερικανικών Κρατών "συνεχάρη τον Γκουαϊδό, τον σημερινό πρόεδρο της Βενεζουέλας".\nΟι κυβερνήσεις της Βραζιλίας, της Κολομβίας, της Παραγουάης, της Χιλής αναγνώρισαν τον πρόεδρο της Εθνοσυνέλευσης και ηγέτη της αντιπολίτευσης Χουάν Γκουαϊδό προσωρινό πρόεδρο της Βενεζουέλας, ακολουθώντας την απόφαση που έλαβε η Ουάσινγκτον. Από την πλευρά του το Μεξικό, δια του εκπροσώπου του προέδρου της χώρας, ανακοίνωσε ότι συνεχίζει να αναγνωρίζει τον Μαδούρο ως πρόεδρο της Βενεζουέλας, τονίζοντας ότι πρέπει να υπάρξει διάλογος του λαού της Βενεζουέλας για την εξεύρεση μιας δημοκρατικής λύσης.\nΗ βραζιλιάνικη κυβέρνηση με ανακοίνωσή της τόνισε ότι θα παράσχει πολιτική και οικονομική στήριξη για την επιστροφή της γειτονικής της χώρας στη δημοκρατία. Ο πρόεδρος της Κολομβίας Ιβάν Νούκε και ο Χιλιανός πρόεδρος Σεμπαστιάν Πινέρα επίσης ανακοίνωσαν ότι αναγνωρίζουν τον Γκουαϊδό πρόεδρο της Βενεζουέλας. Ο πρόεδρος της Παραγουάης Μάριο Αμπντο με tweet του δήλωσε ότι εκείνος και η κυβέρνησή του θα στηρίξουν "την ελευθερία και τη δημοκρατία", στη χώρα που μαστίζεται από την κρίση.\nΜαδούρο: Η Βενεζουέλα διακόπτει τις διπλωματικές σχέσεις με τις ΗΠΑ


Φοροδιαφυγή...ακόμα και μέσω κηδειών! - Newsbomb - Ειδησεις - News\nΟΙΚΟΝΟΜΙΑ 03/06/2014 10:56\nΦοροδιαφυγή...ακόμα και μέσω κηδειών!\nΑνατροπές στον τρόπο χορήγησης των εξόδων κηδείας από τον ΟΓΑ, μετά τη διαπίστωση ότι για περίπου 30 χρόνια καταβάλλονταν έξοδα κηδείας, χωρίς να απαιτείται η προσκόμιση των νόμιμων παραστατικών.\n«Κλείνει οριστικά μία ακόμη πολύχρονη εστία αδιαφάνειας και φοροδιαφυγής που -χωρίς υπαιτιότητα των υπαλλήλων- ζημίωνε τα δημόσια έσοδα με αρκετά εκατομμύρια ευρώ ετησίως, και εξυγιαίνεται οριστικά ένας απαρχαιωμένος και διάτρητος τρόπος χορήγησης παροχών σε χρήμα από τον ΟΓΑ» δήλωσε αναφερόμενος στην υπουργική απόφαση ο υπουργός Εργασίας Γιάννης Βρούτσης και τόνισε:\n«Νοικοκυρέψαμε το ασφαλιστικό σύστημα όσο ποτέ άλλοτε. Αρκεί να σκεφτούμε όλοι πώς ήταν τα πράγματα στην κοινωνική ασφάλιση για πολλά χρόνια. Όπου και αν κοιτάζαμε υπήρχε αδιαφάνεια, ανοργανωσιά και γραφειοκρατία, αλλά και μεγάλη παραβατικότητα. Αποτελούσε ντροπή για ολόκληρες δεκαετίες να μην ξέρουμε ποιος και γιατί παίρνει σύνταξη».\nΚοινωνικό μέρισμα: Ποιοι διεκδικούν τα 240 εκατ. ευρώ που... περίσσεψαν


Έφυγε ο πρώην πρόεδρος φον Βάιτσεκερ | Πολιτική | DW | 31.01.2015\nΈφυγε ο πρώην πρόεδρος φον Βάιτσεκερ\nΟ πρώην πρόεδρος της Γερμανίας Ρίχαρντ φον Βάιτσεκερ έφυγε από τη ζωή σε ηλικία 94 ετών. Παρέμεινε στο ανώτατο πολιτειακό αξίωμα της χώρας για δέκα χρόνια (1984-1994), υπέρμαχος της δημοκρατίας και της ελευθερίας.\nΟ Ρίχαρντ φον Βάιτσεκερ άφησε σήμερα την τελευταία του πνοή σε ηλικία 94 ετών. Διετέλεσε πρόεδρος αρχικά της Δυτικής και έπειτα της επανενωμένης Γερμανίας το μεταξύ 1984 και 1994, ενώ διετέλεσε προηγουμένως και δήμαρχος Βερολίνου (1981-1984). Μέλος του Χριστιανοδημοκρατικού Κόμματος (CDU) από το 1954, παρέμεινε μέλος της εκτελεστικής του επιτροπής από το 1966 μέχρι το 1984. Ο νυν πρόεδρος της Γερμανίας Γιόαχιμ Γκάουκ στο συλλυπητήριο μήνυμά του ανέφερε ότι «ο Ρίχαρντ φον Βάιτσεκερ αγωνίστηκε για μια Γερμανία η οποία να είναι σε θέση να να αντιμετωπίσει το ναζιστικό της το παρελθόν και η οποία έβρισκε τη θέση της στην οικογένεια των δημοκρατικών λαών.\nΜια ομιλία που έμεινε στη γερμανική ιστορία\nAπό την ιστορική ομιλία του Ρίχαρντ φον Βάιτσεκερ στη γερμανική βουλή, 8 Μαΐου 1985\n«Αν όμως ο Ρίχαρντ φον Βάιτσεκερ έμεινε στην ιστορία για ένα λόγο, αυτός είναι σίγουρα η ομιλία του εκφώνησε στο γερμανικό κοινοβούλιο στις 8 Μαΐου 1985, στην επέτειο των 40 χρόνων από το τέλος του Β' Παγκοσμίου Πολέμου. Αν και το προεδρικό αξίωμα στην Γερμανία δεν συνεπάγεται ουσιαστικές αρμοδιότητες, οι ομιλίες του Βάιτσεκερ είχαν μεγάλο ηθικό βάρος. «Η 8η Μαΐου δεν είναι μια ημέρα γιορτής για εμάς τους Γερμανούς», ανέφερε χαρακτηριστικά ο Βάιτσεκερ στην αρχή της ομιλίας του ενώπιον του κοινοβουλίου, ένα χρόνο αφότου ανήλθε στον προεδρικό θώκο. «Άλλος γύριζε στο σπίτι του, άλλος έχανε την πατρίδα του. Ο ένας απελευθερώνονταν, ενώ κάποιος άλλος φυλακίζονταν», ανέφερε χαρακτηριστικά τονίζοντας μετά το πόλεμο πολλοί Γερμανοί είδαν τις ψευδαισθήσεις τους να καταστρέφονται, ενώ άλλοι ένιωθαν ευγνώμονες για το νέο ξεκίνημα. Στη σύντομη αλλά τόσο συναισθηματικά φορτισμένη ομιλία του, ο Βάιτσεκερ κατάφερε με λίγα λόγια να περιγράψει την σύγχρονη γερμανική ιστορία, η οποία ταυτιζόταν με τη δική του.\nΗ ναζιστική περίοδος και το τέλος του πολέμου\nΡόναλντ Ρέιγκαν και Ρίχαρντ φον Βάιτσεκερ στο Βερολίνο, 1982\nΟ Ρίχαρντ φον Βάιτσεκερ γεννήθηκε στις 15 Απριλίου του 1920 στη Στουτγκάρδη. Καταγόταν από αριστοκρατική οικογένεια διπλωματών. Ο πατέρας του Ερνστ ήταν υψυπουργός Εξωτερικών μεταξύ 1938-1943, κατά τη διάρκεια της ναζιστικής περιόδου, ενώ από το 1943 διετέλεσε διπλωματικός εκπρόσωπος στο Βατικανό.Ο νεαρός Ρίχαρντ εκπλήρωσε την στρατιωτική του θητεία στη Βέρμαχτ. Μεταπολεμικά ο σπούδασε νομικά και εργάσθηκε ως δικηγόρος. Ήταν μάλιστα συνεργάτης του Χέλμουτ Μπέκερ, ο οποίος ανέλαβε την υπεράσπιση του πατέρα φον Βάιτσεκερ στη Δίκη της Νυρεμβέργης, ο οποίος αταδικάστηκε σε 7 χρόνια κάθειρξης.\nΓια τον λόγο αυτό η ομιλία της 8ης Μαΐου 1985 είχε βαρύνουσα σημασία. «Η 8η Μαΐου ήταν μέρα απελευθέρωσης». Αυτή η φράση έχει συνδεθεί με τον όνομα του Ρίχαρντ φον Βάιτσεκερ, για τον οποίο τα δεινά των Γερμανών ξεκίνησαν με το ξέσπασμα του β΄ Παγκοσμίου Πολέμου και όχι με το τέλος του.\nΣυμφιλίωση με την Ανατολική Ευρώπη και το Ισραήλ\nΣτο επίκεντρο της δεκαετούς του θητείας στην προεδρία βρέθηκαν οι προσπάθειες συμφιλίωσης με την Ανατολική Ευρώπη και το Ισραήλ. Ο ίδιος πίστευε ότι αυτή θα έδινε το έναυσμα για μια νέα αρχή προκειμένου να ξεπεραστούν οι πληγές του παρελθόντος. Ο Ρίχαρντ φον Βάιτσεκερ ήταν επίσης ο πρόεδρος της γερμανικής επανένωσης, αν και αυτή έχει συνδέσει περισσότερο το όνομά της με τον τότε καγκελάριο Χέλμουτ Κολ. Για τον Βάιτσεκερ η διαδικασία επανένωσης ενείχε προβλήματα, ενώ θα έπρεπε κατά τη γνώμη του η προσέγγιση των πάλαι ποτέ δύο Γερμανιών να γίνει βήμα βήμα. Μετά το πέρας της θητείας του το 1994 παρέμεινε ενεργός στην πολιτική, με συμβουλευτική πλέον δράση τόσο στη Γερμανία όσο και στο εξωτερικό. Μέχρι τέλους παρέμεινε ενθουσιώδης υποστηρικτής της δημοκρατίας και των ελευθεριών.\nΑlexander Freund / Δήμητρα Κυρανούδη (DW, dpa)\nΛέξεις κλειδιά Ρίχαρντ φον Βάιτσεκερ, πρόεδρος Γερμανίας, 1984-1994, επανένωση, εθνικοσοσιαλισμός\nΜόνιμος σύνδεσμος https://p.dw.com/p/1ETsm


Αχλαδόκαστρο (Αρτοτίβα): Αποκατάσταση Γέφυρας Αρτοτίβας στο Αχλαδόκαστρο Ναυπακτίας Ν. Αιτ/νίας.\nΑποκατάσταση Γέφυρας Αρτοτίβας στο Αχλαδόκαστρο Ναυπακτίας Ν. Αιτ/νίας.\nΓέφυρα Αρτοτίβας στο Αχλαδόκαστρο Ναυπακτίας Ν. Αιτ/νίας.\nΠΡΟΣ Τον κ. ΑΝΤΩΝΟΠΟΥΛΟ ΒΑΣΙΛΕΙΟ\nΑντιπεριφερειάρχη Δυτ. Ελλάδος\nΥποβάλλω συνημμένως ως έχει το υπ’ αρ. ΥΠΠΟ/ΔΑΒΜΜ/62376/28881/20-4-2004 έγγραφο του Υπουργείου Πολιτισμού/Δ/νση Αναστήλωσης Βυζ/νών K΄ Μεταβυζ/νών Μνημείων που αφορά έγκριση μελέτης και εκτέλεσης εργασιών αποκατάστασης Γέφυρας Αρτοτίβας στο Αχλαδόκαστρο Ν. Αιτ/νίας.\nΜέχρι σήμερα από διάφορες επιχορηγήσεις που είχαμε από το Υπουργείο Πολιτισμού και το ΥΠ.ΠΕ.ΧΩ.ΔΕ. έγινε αποκατάσταση της γέφυρας και του μονοπατιού προς την δυτική πλευρά του Δημ.Διαμερίσματος Κάτω Χρυσοβίτσας του Δήμου Θέρμου, καθώς και το βάθρο της γέφυρας προς την Ανατολική πλευρά(Αχλαδoκάστρου) με 10.000 Ευρώ χρήματα τα οποία διέθεσε η Νομαρχία, κατόπιν πρωτοβουλίας του τότε Αντινομάρχη κ. Χριστογιάννη Γεωργίου.\nΟι εργασίες αποκατάστης που υπολείπονται για την ολοκλήρωση του έργου ανέρχονται στο ποσό των 6.000.000 Δρχ.(17.608,22 Ευρώ), σύμφωνα με το υπ’ αρ.486/11-02-2002 έγγραφο της 8ης Εφορείας Βυζ/νών Αρχαιοτήτων Ιωαννίνων. Το ανωτέρω κόστος αφορούσε το έτος 2002, σήμερα το κόστος είναι διαφορετικό. Το γεφύρι σήμερα ανήκει στην 22α Εφορεία Βυζ/νών Αρχαιοτήτων Ναυπάκτου.\nΑπό το έτος 1994 σαν Πρόεδρος του Συλλόγου και Δημοτικός Σύμβουλος του Δήμου\nΠλατάνου αγωνίζομαι για την αναστήλωση του γεφυριού της Αρτοτίβας, πλήν όμως το όνειρό μου, μέχρι σήμερα δεν πραγματοποιήθηκε παρά τις συνεχείς εκκλήσεις μου. Το ενδιαφέρον μου πηγάζει από το γεγονός, διότι τα παιδικά μου χρόνια τα πέρασα στο γεφύρι κολυμπώντας, στα- λίζοντας τα γιδοπρόβατα το καλοκαίρι.\nκ. Αντιπεριφερειάρχα, κατόπιν των ανωτέρω αναφερομένων σοβαρών λόγων, σας παρα- καλώ θερμά, όπως επιληφθείτε προσωπικά του όλου θέματος με το ποσό που απαιτείται για την αποκατάταση, γιατί το γεφύρι της Αρτοτίβας είναι ένα ανεπανάληπτο έργο τέχνης.\nΓια περισσότερες πληροφορίες για το γεφύρι μπορεί να έχετε από την Μηχ/κό κ. ΚΑΡΑΛΗ\nτης Υπηρεσίας σας που επέβλεπε τις εργασίες αποκατάστασης, καθότι έκανε πολλές αυτοψίες.\nΚαθώς και από τον κ. Χριστογιάννη Γεώργιο που έκανε το λεύκωμα για τα γεφύρια του Ν.\nΑιτ/νίας (επί Νομαρχίας κ. ΣΩΚΟΥ Ευθυμίου).\nΗ γέφυρα της Αρτοτίβας ή <<Καμάρα>> είναι σημείο αναφοράς για τους ντόπιους και άρρη-\nκτα συνδεδεμένη με την ιστορία, την οικονομία και την κοινωνική ζωή της ευρύτερης περιοχής.\nΕξυπηρετούσε τις ανάγκες επικοινωνίας όχι μόνο των δύο χωριών Κάτω Χρυσοβίτσας-Αχλαδοκάστρου, αλλά και τις ευρύτερης περιοχής, της Ορεινής ενδοχώρας(Ναυπακτία, Κα-\nρπενήσι, Θεσσαλία) με τον κάμπο της Τριχωνίδας, το Μεσολόγγι και τις ακτές του Ιονίου.\nΗ τοπική παράδοση την ανάγει στα χρόνια της Βενετοκρατίας(1407-1499). Η γέφυρα λόγω της στρατηγικής θέσης υπήρξε τόπος πολλών σημαντικών μαχών κατά το 1821 με τους Τούρκους. Η τελευταία μεγάλη μάχη δόθηκε την 11η Οκτωβρίου του 1943 μεταξύ ΕΛΑΣ και ΕΔΕΣ.\nΗ γέφυρα παρέμεινε σε χρήση μέχρι την δεκαετία του 1950, οπότε και υποκαταστάθηκε από το νέο δρόμο Θέρμου-Πλατάνου. Η γέφυρα της Αρτοτίβας(Αχλαδοκάστρου), σύμφωνα με την υπ’αρ. ΥΠΠΟ/ΑΡΧ/Β1/39725/1077/ΦΕΚ 798/14-09-1995 απόφαση του Υπουργείου Πολιτισμού χαρακτηρίστηκε ως Ιστορικό Διατηρητέο Μνημείο της χώρας, λόγω της ιστορικής και αρχιτεκτονικής της σημασίας.\nΗ επικοινωνία με τη γέφυρα γίνεται από το δρόμο Κ. Χρυσοβίτσας-Δοσούλα(Ντοσούλα)-Γέφυρα. Η επισκεψιμότητα λόγω κακής συντηρήσεως του δρόμου για Ι.Χ. αυτοκίνητα, ιδίως τους χειμερινούς μήνες καθίσταται αδύνατη για τους επισκέπτες, παρότι υπάρχει μεγάλο ενδιαφέρον. Η πρόσβαση είναι δυνατή μόνο με 4Χ4 αυτοκίνητα.-\nτ. Πρόεδρος Συλλόγου Αχλαδοκάστρου\nτ. Οργανωτικός Γραμματέας Ο.ΣΥ.Ν.\nΕτικέτες Αχλαδόκαστρο, Γέφυρα Αρτοτίβας στο Αχλαδόκαστρο Ναυπακτίας Ν. Αιτ/νίας., ΥΠΠΟ/ΔΑΒΜΜ/62376/28881/20-4-2004


My Blog!: Τρελό,τρελό καρναβάλι ήρθες και πάλι!\nΑναρτήθηκε από την Δήμητρα στις 6:50 π.μ.\ndespina 9 Φεβρουαρίου 2012 - 7:50 π.μ.\nΓεια σου Δημητρούλα!!!!πολύ όμορφη η ιδέα σου και ανέξοδη!!!!!λατρεμένη η Πίπη!!!!καλό σου βράδυ!!!!\nΔήμητρα 10 Φεβρουαρίου 2012 - 4:24 π.μ.\nΓεια σας κυρία Δέσποινα! Ναι, όντως είναι λατρεμένη η Πίπη χαχα! Καλό απόγευμα!\nΡοδούλα 9 Φεβρουαρίου 2012 - 10:24 π.μ.\nΠολύ τη χάρηκα Δημητρούλα μου αυτή την ανάρτηση. Μου μετέδωσες τον ενθουσιασμό σου. ΦΥΣΙΚΑ ΚΑΙ ΕΙΝΑΙ ΚΑΛΥΤΕΡΑ ΝΑ ΦΤΙΑΧΝΕΙΣ ΜΟΝΗ ΣΟΥ ΤΗ ΣΤΟΛΗ ΣΟΥ. Και να μην υπήρχε η οικονομική κρίση, πάλι καλύτερα θα ήταν. Οι έτοιμες τυποποιημένες στολές είναι ψυχρές και άχαρες. Ενώ αυτές που φτιάχνουμε μόνες μας, είναι και ευφάνταστες και έχουν και πλάκα. Πάνω απ' όλα όμως, το καταδιασκεδάζουμε από την αρχή, μέχρι το τέλος.\nΚαλή επιτυχία σου εύχομαι, αν και είμαι σίγουρη ότι με τη βοήθεια της μανούλας θα γίνεις μια καταπληκτική Πίπη.\nΦιλάκια κοριτσάκι μου γλυκό\nΦιλάκια και στη μανούλα\nΔήμητρα 10 Φεβρουαρίου 2012 - 4:26 π.μ.\nΚυρία Ροδούλα ήξερα ότι θα σας αρέσει η ιδέα μου. Να φτιάχνεις κάτι δικό σου είναι καλύτερο από το να αγοράζεις κάτι που το έφτιαξε κάποιος άλλος. Πιστεύω πως η στολή θα είναι καταπληκτική!\nΠΑΙΔΙΚΑ ΧΑΜΟΓΕΛΑ 9 Φεβρουαρίου 2012 - 1:36 μ.μ.\nΠολύ όμορφη ιδέα να ντυθείς Πίπη Φακιδομύτη και να δημιουργήσεις τη στολή μαζί με τη μαμά σου!! Θα σου ταιριάζει πολύ!\nΚαλές Απόκριες Δήμητρα, με άφθονο γέλιο, κέφι και χαρά!\nΔήμητρα 10 Φεβρουαρίου 2012 - 4:28 π.μ.\nΣας ευχαριστώ κύριε Αντώνη, καλές απόκριες να έχετε κι από μένα! Από τότε που έφτιαξα το μπλογκ έχω κολλήσει την επιθυμία να φτιάχνω πράγματα μόνη μου και όταν χρειάζεται με λίγη βοήθεια...\nMarie-Anne 9 Φεβρουαρίου 2012 - 5:13 μ.μ.\nΚαλή Αποκριά γλυκούλα μου !!! Να γίνεις η πιό τέλεια Πίπη !! Φιλάκια !\nΧαχα, ελπίζω να γίνω η τέλεια Πίπη ή τουλάχριστον να της μοιάζω!\nΒάσω - Οι ιστορίες της μαμάς μου 10 Φεβρουαρίου 2012 - 12:12 π.μ.\nΚαλημέρα! Πέρασε από το blog μου έχω ένα δώρο για σένα! Καλή Αποκριά!\nΔήμητρα 10 Φεβρουαρίου 2012 - 4:29 π.μ.\nΓεια σας κυρία Βάσω. Σας ευχαριστώ πάρα πολύ για το βραβείο!\nΚατερίνα Μυσιρλή 21 Οκτωβρίου 2014 - 6:52 π.μ.\nΗ ποιο ωραία στολή ever!\nAngela Boletsi 17 Φεβρουαρίου 2015 - 3:11 π.μ.\nΚαλησπερα!Θα ηθελα να ρωτησω πως ακριβως στερεωσατε το συρμα στα μαλλια σας και τι ειδους συρμα ηταν!λεω να υιοθετησω την ιδεα σας!!θα με βοηθησετε πολυ αν απαντησετε!!


Εκδόσεις - Βιβλιοπωλείο Αρμός - Στάσου!Τί θες να πεις; - Ryan,James E.\nΣυγγραφέας: Ryan,James E.\nΤιμή armosbooks.gr: 11.25EUR\nΤιμή καταλόγου: 12.50EUR\nISBN: 960-615-027-2 ISBN13: 978-960-615-027-2\nΣελίδες: 168 Ημ/νία Έκδοσης: Ιούνιος/2017\nΜέγεθος: 14*21 Έκδοση: 1\nΑρχή » Κατάλογος » Ψυχολογία » Στάσου!Τί θες να πεις;\nΠροστέθηκε στις 26/06/2017.\nΟ Jim Ryan υπόσχεται ότι πέντε απλές ερωτήσεις μπορούν να φέρουν διαύγεια, περιέργεια και θάρρος, πειθώ και ενσυναίσθηση. Γιατί να τον πιστέψουμε; Γιατί έχει δίκιο! Βέβαια, το κόλπο είναι να ρωτάς συνέχεια και να ενεργείς με βάση τις απαντήσεις. Αν το κάνεις αυτό, θα πάρεις μια πολύ καλή απάντηση στην ερώτηση-δώρο του τέλους του βιβλίου. Γιατί να νοιαζόμαστε; Διαβάστε το βιβλίο –μονορούφι, όπως εγώ και ανακαλύψτε το γιατί.\nΤο συναρπαστικό αυτό βιβλίο μπορεί να γοητεύσει και όσους πιστεύουν και όσους δεν πιστεύουν στον Θεό, πράγμα που δεν συμβαίνει συχνά. Πράγματι, κάθε αναγνώστη που ενδιαφέρεται να ακούσει σοφές συμβουλές από ένα γοητευτικό (και αστείο) συγγραφέα, που πάνω απ’ όλα ζει μια ζωή γεμάτη νόημα.\nΤο ωραίο αυτό βιβλίο περιγράφει πως να ρωτάμε τους άλλους και τον εαυτό μας, έτσι ώστε να κατανοήσουμε βαθιά τί μετράει περισσότερο στην ζωή. Τα μαθήματα μας δίνουν ισχυρές ενοράσεις για όλους τους τομείς της ζωής μας χωρίς χρονικούς περιορισμούς.\nΘέλει περισσότερο μυαλό να ρωτάς καλές ερωτήσεις παρά να δίνεις καλές απαντήσεις. Ο συγγραφέας σ’ αυτές τις σελίδες εξετάζει κάποιες σημαντικές ερωτήσεις που όλοι πρέπει να κάνουμε στον εαυτό μας − ερωτήσεις υποσχόμενες μεγαλύτερη διαύγεια, συμπόνια, σοφία και τελικά πληρότητα ζωής. Το βιβλίο μας υπενθυμίζει με χαρούμενη διάθεση ότι η αληθινή σοφία πηγάζει από τις σωστές ερωτήσεις.\n29/07/2017: Βασίλης Ψαριώτης


One2One: Furutech Monza, SK III, SK-Filter, destat III & Sunhayato EG-5 | To Κάτι Παραπάνω στο Βινύλιο… [avmentor.gr]\nTo Κάτι Παραπάνω στο Βινύλιο…\nΓράφει ο Δημήτρης Σταματάκος\nΑνεξάρτητα με το τι πιστεύει κανείς για την ποιότητα που είναι σε θέση να προσφέρει ένα αναλογικό σύστημα βασισμένο σε δίσκους βινυλίου, όλοι συμφωνούμε σε ένα πράγμα: Η αίσθηση από την χρήση των δίσκων και των συσκευών παίζει σημαντικό ρόλο στην συνολική εμπειρία που αποκομίζει κανείς και είναι αυτό το “κάτι παραπάνω” σε σχέση με τα ψηφιακά συστήματα, το οποίο πολλές φορές αρκεί για να σε κερδίσει.\nΜηχανικά στην βάση τους και, συνήθως, εκτεθειμένα στο περιβάλλον πολύ περισσότερο από τα αρχεία μιας μουσικής συλλογής, τα βινύλια απαιτούν -αντικειμενικά- αυξημένη προσοχή στον χειρισμό τους και περισσότερη φροντίδα, αν θέλει κανείς να τα διατηρήσει σε καλή κατάσταση. Η “ευαισθησία” του μέσου έχει παγιώσει μια σειρά από διαδικασίες οι οποίες, πλέον, έχουν θεσμοθετηθεί ως τελετουργίες. Η εξαγωγή του δίσκου από τον φάκελλο, η τοποθέτηση στο πλατό, ο καθαρισμός, ο χειρισμός του βραχίονα αποτελούν τις πλευρές μιας τέχνης που πρέπει να την μάθεις αν θέλεις να ανήκεις στο κλαμπ των αναλογικών audiophiles. Κάθε τελετουργία έχει και τα εργαλεία/σύμβολά της και στην περίπτωση των βινυλίων τα αντικείμενα αυτά διακρίνονται ξεκάθαρα γύρω από το ίδιο το πλατό: Κάθε χρήστης διαθέτει ένα μέσο καθαρισμού των δίσκων και μια σειρά από άλλα αξεσουάρ ανάλογα με τις απόψεις του. Οι μινιμαλιστές θα αρκεστούν σε ένα απλό ύφασμα, άλλοι δεν συμβιβάζονται με τίποτε λιγότερο από τα άκρα όπως καθορίζονται από ένα πλήρως αυτοματοποιημένο πλυντήριο δίσκων, έναν ηλεκτρονικό ζυγό (με ακρίβεια εκατοστού του γραμμαρίου) για την ρύθμιση της δύναμης ανάγνωσης και ό,τι άλλο μπορεί να βρει κανείς στους κάτι παραπάνω από ευφάνταστους καταλόγους προϊόντων των εξειδικευμένων κατασκευαστών.\nΣτο κείμενο αυτό προσπαθήσαμε να παραμείνουμε στην λογική πλευρά των πραγμάτων. Ο στατικός ηλεκτρισμός και η σκόνη είναι υπαρκτά (και αρκούντως ενοχλητικά) προβλήματα των δίσκων, όπως είναι και η ανάγκη για μηχανική σταθερότητα. Με βάση αυτή την παρατήρηση, τα πέντε προϊόντα που δοκιμάσαμε μπορούν, πράγματι, να προσφέρουν το κάτι παραπάνω στην τελική ποιότητα που προσφέρει μια αναλογική πηγή.\nΤο Monza είναι ένα puck για την σταθεροποίηση του δίσκου στο πλατό, το σκουπάκι SK III διαθέτει, ταυτόχρονα, καθαριστικές και αντιστατικές ιδιότητες, το SK-Filter είναι ένα παθητικό σύστημα απομάκρυνσης του στατικού ηλεκτρισμού και το destat III είναι η τελευταία εκδοχή του ενεργού αντιστατικού/καθαριστικού σκόνης της Furutech. Η πέμπτη συσκευή που παρουσιάζεται στις σελίδες αυτές δεν ανήκει στην Furutech και είναι περισσότερο διαγνωστικό, παρά θεραπευτικό εργαλείο. Είναι ένας μετρητής στατικού ηλεκτρισμού της Sunhayato (EG-5) ο οποίος θα επιβεβαιώσει την ύπαρξη του προβλήματος (δίνοντας μια ακριβή τιμή σε kV) αλλά και την επίλυσή του όταν χρησιμοποιείται κάποιο σύστημα αποφόρτισης.\nΤο Monza είναι ένα αρκετά βαρύ puck (στα 350gr) το οποίο είναι κατασκευασμένο από έναν συνδυασμό τριών υλικών. Το σώμα αποτελείται από μη μαγνητικό ανοξείδωτο χάλυβα και τα δύο μέρη του είναι δεμένα από ανθρακονήματα. Η επιφάνεια η οποία έρχεται σε επαφή με τον δίσκο έχει μια επίστρωση από ένα ελαστικό υλικό διαμορφωμένο σε δεκαέξι ομόκεντρους δακτυλίους. Η εταιρία αναφέρει ότι αυτός ο συνδυασμός υλικών (ο οποίος χρησιμοποιείται και σε άλλα προϊόντα της όπως είναι οι ακροδέκτες της σειράς FI-50) διαθέτει τόσο μηχανικά όσο και ηλεκτρικά χαρακτηριστικά απόσβεσης, αφού έχει και πιεζοηλεκτρικές ιδιότητες.\nΜε την ευκαιρία, αξίζει, εδώ, να διευκρινισθεί η διαφορά μεταξύ ενός clamp και ενός puck (όπως το Monza). Το πρώτο είναι ένα σύστημα το οποίο είναι σχεδιασμένο να εφαρμόζει μια δύναμη στο κέντρο του δίσκου μέσω κάποιου μηχανισμού, ο οποίος μπορεί να έχει διάφορες μορφές όπως με ελατήριο, έναν εσωτερικό κοχλία/σφιγκτήρα ή ακόμη και με άμεση σύσφιξη στον άξονα του πλατό (μέθοδος η οποία απαιτεί κοχλιοτόμηση του άξονα και χρησιμοποιείται συνήθως σε clamp που συνοδεύουν την συσκευή). Το δεύτερο, είναι ένα σύστημα το οποίο εξαρτάται από την μάζα του για την εφαρμογή της δύναμης στο κέντρο του δίσκου. Η ονομασία του, προέρχεται -πιθανώς- από την λέξη που χρησιμοποιούν οι αγγλόφωνοι για να περιγράψουν πολύ πυκνά κυλινδρικά αντικείμενα (όπως για παράδειγμα είναι το “puck” του χόκεϊ στον πάγο). Είναι προφανές, ότι ένα clamp μπορεί να είναι πολύ ελαφρύ ενώ ένα pack πρέπει να είναι βαρύ.\nΤο Monza είναι κατασκευασμένο από δύο τμήματα ανοξείδωτου/μη μαγνητικού χάλυβα τα οποία δένονται με ανθρακονήματα.\nΗ πλευρά του puck της Furutech, η οποία έρχεται σε επαφή με τον δίσκο έχει επίστρωση από ελαστικό υλικό το οποίο είναι διαμορφωμένο σε δακτυλίους και έχει πιεζοηλεκτρικές ιδιότητες.\nΗ σκόνη και ο στατικός ηλεκτρισμός στην επιφάνεια ενός δίσκου (LP, CD) ή ακόμη και μιας οθόνης, είναι αλληλένδετα. Αν μια επιφάνεια είναι, για κάποιο λόγο, φορτισμένη, έλκει σωματίδια από το περιβάλλον και ο μόνος τρόπος να παραμείνει καθαρή είναι να αποφορτιστεί, κατά προτίμηση ταυτόχρονα με τον καθαρισμό της. Το SK III είναι ένα απλό στην χρήση του εργαλείο για τον σκοπό αυτό αν και η κατασκευή του είναι περισσότερο σύνθετη από όσο φαίνεται. Αποτελείται από ένα συνδυασμό φυσικών και τεχνητών ινών, στην πλευρά που έρχεται σε επαφή με την επιφάνεια που θα καθαρίσει και από ένα μεταλλικό περίβλημα το οποίο επιτρέπει την “γείωση” του φορτίου μέσω του χρήστη.\nΟι ίνες που αποτελούν το SK III προέρχονται, κατά ένα μέρος, από αίγα και είναι ιδιαίτερα μαλακές (και με υψηλό κόστος, σημειώνει η εταιρία) και, κατά το υπόλοιπο, είναι κατασκευασμένες από ένα ακρυλικό υλικό το οποίο έχει γίνει αγώγιμο μέσω της εμβάπτισής του σε μια ένωση χαλκού. Οι φυσικές ίνες έρχονται σε επαφή με την επιφάνεια του δίσκου και απομακρύνουν τα σωματίδια της σκόνης ενώ οι ακρυλικές απλώς αποφορτίζουν την επιφάνεια μέσω του φαινομένου αποφόρτισης κορώνας (corona effect) το οποίο δεν απαιτεί φυσική επαφή.\nΤο SK III χρησιμοποιεί δύο διαφορετικά είδη ίνας, ένα φυσικό το οποίο έρχεται σε επαφή με τον δίσκο και ένα τεχνητό που πραγματοποιεί αποφόρτιση μέσω του φαινομένου κορώνας.\nΗ συσσώρευση στατικών φορτίων σε μια επιφάνεια (εν προκειμένω στην επιφάνεια ενός LP) είναι ένα φαινόμενο με πολλές αιτίες, η κυριότερη από τις οποίες είναι η τριβή. Μπορεί να προκληθεί, για παράδειγμα, από την εισαγωγή και την εξαγωγή του δίσκου από τον φάκελλο, και σχετίζεται με την υγρασία στην ατμόσφαιρα (όσο πιο ξηρή είναι η τελευταία τόσο εντονότερα τα φαινόμενα) αλλά, βεβαίως, κατά κύριο λόγο οφείλεται στην τριβή του δίσκου με την ακίδα και την ίδια την ατμόσφαιρα και δευτερευόντως (ανάλογα με την κατασκευή του πλατό) με την τριβή του ιμάντα.\nΣε “δύσκολες” περιπτώσεις είναι απαραίτητο ένα σύστημα συνεχούς αποφόρτισης και αυτό ακριβώς κάνει το SK-Filter. Πρόκειται για ένα αιωρούμενο μάκτρο (δεν έρχεται σε επαφή με την επιφάνεια του δίσκου) το οποίο μπορεί να τοποθετηθεί σαν “δεύτερος” βραχίονας ώστε να αποφορτίζει τον δίσκο κατά την διάρκεια της αναπαραγωγής του. Η αντιστατική δράση του βασίζεται στην χρήση μιας ίνας η οποία ονομάζεται Thunderon. Το Thunderon έχει δημιουργηθεί από την εταιρία Sanmo και ανάμεσα στα χαρακτηριστικά του είναι οι μεγάλες δυνατότητες αποφόρτισης μέσω του φαινομένου κορώνας. Κατασκευάζεται με την εμβάπτιση μιας συνθετικής ίνας (ακρυλικής ή νάιλον) σε μια ένωση θείου-χαλκού. Η ομοιότητα της αρχής λειτουργίας με αυτήν του SK III είναι προφανής, αλλά η Furutech δεν αποσαφηνίζει αν το τελευταίο χρησιμοποιεί ίνες Thunderon ή όχι.\nTo φαινόμενο κορώνας (αποφόρτιση μέσω του αέρα, χωρίς φυσική επαφή), χρησιμοποιείται και από το SK Filter, το οποίο βασίζεται σε μια ειδική συνθετική ίνα η οποία ονομάζεται Thunderon.\nTo destat της Furutech υπάρχει στην αγορά λίγο πάνω από δέκα χρόνια και είναι ένα καλό παράδειγμα για το πώς μια βιομηχανική διαδικασία μπορεί να μεταφερθεί στο επίπεδο του οικιακού χρήστη. Η αποφόρτιση μιας μη αγώγιμης επιφάνειας από τα στατικά φορτία μπορεί να γίνει με την τοποθέτησή της σε μια ροή αέρα ο οποίος περιλαμβάνει ιονισμένα (αρνητικά και θετικά) σωματίδια. Στην βιομηχανία χρησιμοποιούνται μεγάλες γεννήτριες ιόντων σε συνδυασμό με ανεμιστήρες που δημιουργούν την ροή αυτή και ένας τομέας (όχι άσχετος με το audio), όπου μια τέτοια διαδικασία έχει εφαρμογή είναι η κατασκευή τυπωμένων κυκλωμάτων.\nΣτην τρίτη του έκδοση, το destat περιλαμβάνει μια γεννήτρια ιόντων (η Furutech την ονομάζει Balanced Ion Flow Generator, αναφερόμενη στην ταυτόχρονη παραγωγή αρνητικών και θετικών ιόντων) και έναν ανεμιστήρα ο οποίος δημιουργεί μια ήπια ροή. Το μόνο που χρειάζεται να κάνει ο χρήστης είναι να πλησιάσει την συσκευή στην επιφάνεια που θέλει να αποφορτίσει και να πιέσει τον διακόπτη. Η διαδικασία διαρκεί περίπου δεκαπέντε δευτερόλεπτα και το destat III απενεργοποιείται μόνο του. Η τροφοδοσία της συσκευής γίνεται με τέσσερις μπαταρίες ΑΑ.\nTo destat III είναι η οικιακή εκδοχή μιας βιομηχανικής διαδικασίας αποφόρτισης επιφανειών από στατικό ηλεκτρισμό, η οποία βασίζεται σε μια γεννήτρια ιόντων και ρεύμα αέρα.\nΗ κάτω πλευρά του destat αποκαλύπτει τον ανεμιστήρα ο οποίος προωθεί τα ιόντα προς την επιφάνεια η οποία πρέπει να αποφορτιστεί. Ταυτοχρόνως απομακρύνει και σωματίδια σκόνης.\nΗ στενή σχέση του στατικού ηλεκτρισμού με τα τυπωμένα κυκλώματα (που αναφέρθηκε πιο πάνω με αφορμή το destat III), εξηγεί την ύπαρξη μιας εταιρίας όπως η Sunhayato στις σελίδες αυτές. H Sunhayato κατασκευάζει βιομηχανικό εξοπλισμό για την κατασκευή πλακετών και οθονών LCD, και το EG-5, το μόνο αξεσουάρ που δεν ανήκει στην Furutech, είναι ένα όργανο μέτρησης του στατικού φορτίου σε επιφάνειες και κατ'επέκταση της αποτελεσματικότητας των διαφόρων μεθόδων απομάκρυνσής του. Στην πραγματικότητα, η κατοχή και η χρήση του EG-5 αποκλειστικά στο περιβάλλον ενός ηχοσυστήματος είναι -πιθανώς- υπερβολή, αλλά και οι υπερβολές έχουν το ενδιαφέρον τους!\nΗ συσκευή είναι ιδιαίτερα απλή στην χρήση της καθώς το μόνο που χρειάζεται είναι να στρέψεις τον αισθητήρα προς την επιφάνεια που σε ενδιαφέρει και να διατηρήσεις μια σταθερή απόσταση περίπου πέντε εκατοστών από αυτήν. Η στατική φόρτιση (σε V ή kV) εμφανίζεται στην οθόνη. Η τροφοδοσία της συσκευής γίνεται από τέσσερις μπαταρίες ΑΑ.\nΟ μετρητής στατικού ηλεκτρισμού EG-5 της Sunhayato είναι μικρός και πολύ εύχρηστος. Το αποτέλεσμα εμφανίζεται στην οθόνη, απευθείας σε kV.\nΟ αισθητήρας του EG-5 επιτρέπει την μέτρηση χωρίς την ανάγκη επαφής με την επιφάνεια. Η ιδανική απόσταση είναι, κατά την εταιρία, πέντε εκατοστά.


Εικόνες απο το Χιονιά του 2004 στον Πειραιά - Meteo24News- Ο καιρός στην Ελλάδα\nΕικόνες απο το Χιονιά του 2004 στον Πειραιά\nΣαν σήμερα, 14 Φεβρουαρίου πριν από 18 χρόνια, είχε επισκεφθεί την Αττική σημαντική χιονοκακοκαιρία, η οποία είχε πλήξει και τον Πειραιά. Η χιονόπτωση είχε ξεκινήσει βραδινές ώρες 12ης και συνεχίστηκε μέχρι τις πρωινές ώρες της 13ης Φεβρουαρίου.\nTo είχε στρώσει λίγο στον Πειραιά κυρίως σε αυτοκίνητα και επιφάνειες που δεν υπάρχει κίνηση κάπου στους 5-6 πόντους ίσως και λίγο παραπάνω. Είχε τόσο χιόνι ώστε να είναι δυνατός ο χιονοπόλεμος… Βέβαια κατά τη διάρκεια της νύχτας το στρώνει ελαφρώς και στο δρόμο γύρω στο 1-2 πόντους.\nΜάλιστα εκείνη τη νύχτα ο γράφων είχε παρατηρήσει στον… εντελώς ερασιτεχνικό μετεωρολογικό σταθμό που είχε (κάτι σαν ρολόι θα το έλεγες) ως γνωστός χιονοκαιρολάτρης, ότι η θερμοκρασία είχε φτάσει τους -6!!! Επίσημα η ΕΜΥ είχε αναφέρει -4,5!!! Στο κέντρο της Αθήνας είχε φτάσει τους -8!!!\nΣτο forum του snowreport.gr το μέλος geornik έχει ανεβάσεις τις παρακάτω φωτογραφίες:


Εγκυμοσύνη και κολπική καλλιέργεια\nΓειά σας γιατρέ μου! Βρίσκομαι στη 16η βδομάδα κύησης. Χθες πήγα στη γιατρό τα βρήκε όλα μια χαρά. Είδαμε και το φύλο του είναι αγόρι. Η επίσκεψη μου αφορούσε το πρήξιμο που έχω στο έντερο κάποιες φορές με έντονες κράμπες. Μου έγραψε αιματολογικες εξετάσεις και χρήση μαγνησίου. Αυτό που με απασχολεί ιδιαίτερα είναι το εξής. Επειδή με τον άντρα μου ταλαιπωρηθηκαμε πολύ με ουρεοπλασμα και μυκοπλασμα και επειδή γνωρίζω ότι η αντιβίωση τα κοιμίζει και δεν τα εκκριζωνει φοβάμαι για ρήξη υμενων αργότερα. Ο γιατρός μου στη Θεσσαλονίκη ισχυρίζεται ότι είναι μύθος ότι οδηγούν σε αποβολές η γιατρός που έχω στην επαρχία που ζούμε και που τη θεωρώ άριστη και υπεύθυνη εξίσου μιλά για το ότι προκαλούν συσπάσεις. Αποφάσισα λοιπόν να κάνω καλλιέργεια κολπικου. Όμως επειδή και αυτές δεν πέφτουν μέσα 100% μπορώ να κάνω κάτι να είμαι πιο σίγουρη???\nΒουλωμενο αυτι στην εγκυμοσυνη\nΑγαπητπη Φίλη! Οτι η ασυμπτωματική παρουσια από Ureaplasma και Μycoplasma ειναι αιτία αποβολών, ειναι κατά την αποψη μου υπερβολική... Για να επιβιωσουν απαιτειται - οπως και για άλλα παθογονα μικροβια - μια σημαντική διαταραχή του κολπικου pH. θα υπάρχουν δηλαδή κι 'άλλα.. Χρυσος κανονας ειναι η απλη μετρηση του pH στο ιατρειο (γινεται πανευκολα - μπορεις να το κανεις και μονη σου - υπάρχουν τα σχετικά στα φαρμακεια...) Αν αυτό ξεπερνα το 4,8 τοτε θα δει κανείς.. Φυσικά, δεν χάθηκε ο κοσμος να κανεις και ειδική καλλιεργεια για Μycopalsma και Ureaplasma και για ότι άλλο νομιζει κανείς.. Μια καλή συμβουλή:΅ Οχι σχεσεις καμια εβδομαδα πριν την εξεταση (τουλάχιστον..) Π.Ζ\nΣας ευχαριστώ πολύ γιατρέ!! Έκανα καλλιέργεια η οποία βγήκε πεντακάθαρη αν και έχω άσπρα υγρά αλλά όχι 'κομμένα'. Έχω όμως λίγους γαλακτοβακιλλους. Γιαούρτι τρώω πολύ και γενικά τρέφομαι σωστά γιατί το πρώτο τρίμηνο πέρασε νεράκι χωρίς μια ναυτία. Η ερώτηση μου είναι όμως, το στραγγιστό γιαούρτι με καλλιέργεια γιαουρτης με καλύπτει γενικά στο ουροποιητικο και γαστρεντερικο ή καλύτερα να τρώω γιαούρτι με πέτσα??? Πως να ενισχύσω την άμυνα της περιοχής φτιάχνοντας γαλακτοβακιλλους??? Ή έλλειψη τους μπορεί να δημιουργεί ήπιο Κνησμό? Επαφή είχα πριν μια βδομάδα ήπια όπως συνέστησε ο γιατρός χωρίς εκσπερματωση στον κόλπο. Ευχαριστώ\nΑγαπητή Φίλη! Εκφράσεις οπως ''εχω λιγους γαλακτοβακίλλους ΄΄, ΄΄η καλλιεργεια των κολπικων υγρων βγήκε πεντακαθαρη ΄΄ - σαν να ..υπάρχει κολπος,,,,,αποστειρωμενος), τα λέει ολα, για τον ΄΄τυπο΄΄ της επιτόκου και την ''ανεμελιά΄΄ ημών (των ιατρών!), όταν ΄΄πετάμε ΄΄ τετοιες κουβέντες...Ηθελα να ξερω (εχω εξετασει ο ιδιος μικροσκοπικά πανω από 70.000 νωπα παρεκσυάσματα - τα τελευταια 20 χρονια! ), πόσο ''λιγα ''δηλαδή; Νομιζω ότι ασχολεισαι πολυ με το θεμα.. Τιποτε δεν εχεις.. Πολυ φιλικά Π.Ζ\nΥποθέτω πως λέγοντας πεντακάθαρη δεν εννοεί αποστειρωμενη αλλά χωρις ανάπτυξη κάποιου παθογονου μικροοργανισμου που να προκαλεί φλεγμονή.\nΌπως και να έχει όμως ευχαριστώ που με τον τρόπο σας μου τραβήξετε το αφτί,!!


«Dancing»: Η Kylie Minogue επέστρεψε με όρεξη για χορό — EXTRA FM\n«Dancing»: Η Kylie Minogue επέστρεψε με όρεξη για χορό\nJanuary 24, 2018 Category: Extra News\nΜε νέο ήχο και ένα ολοκαίνουριο τραγούδι με χορευτική διάθεση επανεμφανίζεται η Kylie Minogue στο δισκογραφικό τοπίο.\nΗ μεγάλη επάνοδος της Kylie Minogue έγινε πραγματικότητα.\nΔυόμιση χρόνια μετά το «Kylie Christmas» και τέσσερα χρόνια μετά το «Kiss Me Once», η διάσημη τραγουδίστρια επιστρέφει με το 14ο άλμπουμ της σταδιοδρομίας της, το οποίο ετοίμαζε και ηχογραφούσε όλο αυτό το διάστημα.\nΟ δίσκος φέρει τον τίτλο «Golden» και έχει προγραμματιστεί να κυκλοφορήσει στις 6 Απριλίου από την BMG, περιέχοντας 16 συνολικά τραγούδια.\nΣε συνέντευξη που παραχώρησε στη βρετανική «The Sun», η Αυστραλή τραγουδίστρια είχε εκμυστηρευθεί ότι ένα ταξίδι στο Νάσβιλ των ΗΠΑ είχε σταθεί κομβικό για τη δημιουργία της νέας δισκογραφικής δουλειάς της:\n«Πήγα στο Νάσβιλ για δύο εβδομάδες και έγινε το άλμπουμ. Έκανα πολλή δουλειά πριν από αυτό, αλλά το Νάσβιλ είχε βαθιά επίδραση», είπε και πρόσθεσε ότι τα νέα τραγούδια της διηγούνται και βασίζονται ιστορίες.\nΤο πρώτο δείγμα από το «Golden» είναι το «Dancing» και μας καλεί να βγούμε έξω και να χορέψουμε (στο ρυθμό του). Μία up-tempo δημιουργία με country – pop προσανατολισμό που σηματοδοτεί μία μεγάλη αλλαγή στον ήχο της Kylie Minogue. Το τραγούδι συνυπογράφει η Kylie με τους Amy Wadge και Sky Adams.\nΣτιχουργικά, το «Dancing» αναφέρεται στην ακόρεστη επιθυμία για χορό, όμως στην πράξη είναι μία αντίδραση στις διακρίσεις λόγω ηλικίας και στη θνησιμότητα.


Δημιουργηθηκε στις Τρίτη, 13 Οκτωβρίου 2015 17:42\nΚανόνας 1ος: Αερισμός αίθουσας.\nΣτα διαλλείματα οι καθηγητές δε φωνάζουν άδικα για να ανοίγετε παράθυρα. Πρέπει να καθαρίζεται η ατμόσφαιρα και να μη μένουν μέσα τα μικρόβια. Όσο περισσότερα τα άτομα τόσο πιο σημαντικό είναι.\nΚανόνας 2ος: Ζακέτα.\nΗ κλασική σπαστική φράση είναι πέρα για πέρα σωτήρια, αφού τα τερτίπια του καιρού με μια ζέστη μία κρύο, μπορούν να οδηγήσουν από ένα απλό πιάσιμο έως ψύξη. Αν νιώθεις στην πλάτη σου ενοχλήσεις και σουβλιές δεν είναι μόνο από το βάρος της σχολικής τσάντας αλλά και από το κρύο.\nΚανόνας 3ος: Όχι πολλές επαφές.\nΤα μικρόβια μεταδίδονται πιο πολύ με τον αέρα, πόσο μάλλον όταν είσαι πολύ κοντά με κάποιον. Απέφυγε άτομα που φτερνίζονται ή βήχουν, ακόμη κι αν είναι η κολλητή σου!\nΚανόνας 4ος: Τέλος στο κάπνισμα.\nΤο κάπνισμα προκαλεί φλεγμονές στο φάρυγγα, οι οποίες θα οδηγήσουν σε βαριάς μορφής φαρυγγίτιδα εάν κολλήσεις κάτι. Με άλλα λόγια αν καπνίζεις έχεις περισσότερες πιθανότητες να ασθενήσεις από κάποιον μη-καπνιστή.\nΚανόνας 5ος: Αντισηπτικά.\nΕκτός από τον αέρα τα μικρόβια μπορεί να μεταδοθούν με τη χειραψία ή στις τουαλέτες. Κάθε φορά που πλένεις τα χέρια σου χρησιμοποίησε και ένα ήπιο αντισηπτικό είτε σε υγρή μορφή είτε σε μαντηλάκια. Χρησιμοποίησέ τα επίσης, όταν κάνεις πολλές χειραψίες ή πάρεις κάτι από κάποιον που βλέπεις ότι είναι άρρωστος. Πάντα διακριτικά όμως, μην τον προσβάλλεις.\nΚανόνας 6ος. Διατροφή.\nΕίμαστε ό,τι τρώμε, αυτό να το θυμάσαι. Παραμέρισε το έτοιμο φαγητό και βάλε περισσότερα φρούτα, λαχανικά και ψάρια στη διατροφή σου. θα σου προσφέρουν βιταμίνη C και Ω-3 λιπαρά οξέα που είναι σημαντικά για την άμυνα του οργανισμού σου.\nΚανόνας 7ος. Βιταμίνες.\nΑν το πρόγραμμά σου είναι βαρύ και δύσκολο, δεν είναι κακό να επιλέξεις μια βιταμίνη. Συμβουλέψου ένα γιατρό για το ποια καλύπτει τις ανάγκες σου και με ποιες θα δυναμώσει το ανοσοποιητικό σου. ΠΡΟΣΟΧΗ, οι βιταμίνες δεν μπορούν να αντικαταστήσουν τα γεύματα.\nΑρχική 4teen+ Απέφυγε τα πρώτα κρυολογήματα στις σχολικές αίθουσες.


Filoxenia. Πήγαμε στο βραβευμένο εστιατόριο των Τρικαλινών, στην Ολλανδία (φώτο) – TrikalaVoice\nFiloxenia. Πήγαμε στο βραβευμένο εστιατόριο των Τρικαλινών, στην Ολλανδία (φώτο)\nΗ οικογένεια Μπαμπατσιά που έμαθε τους Ευρωπαίους να τρώνε… γεμιστά και τραχανά, μας ξενάγησε στους χώρους του εστιατορίου της.\nΗ οικογένεια Μπαμπατσιά, από τη Μεγάρχη Τρικάλων, μεγαλουργεί και εξελίσσει την Ελληνική κουζίνα στο εξωτερικό. Πιστή στην ποιότητα και στις βασικές αρχές της παράδοσής μας αποφάσισε να πάρει ένα… ρίσκο. Να ξεφύγει από τα τετριμμένα που γνώριζαν όλοι στο εξωτερικό (μουσακά, γύρο κλπ.) και να φέρει την πραγματική Ελληνική κουζίνα στο… πιάτο των Ευρωπαίων. Δυσκολεύτηκε, ξόδεψε χρόνο και χρήμα, μα δικαιώθηκε.\nΠλέον στο Filoxenia στην μικρή πόλη του Zandvoort που βρέχεται από τη Βόρεια Θάλασσα και απέχει μόλις 20΄ από το Άμστερνταμ συρρέουν άνθρωποι… απ’ όλη την κεντρική Ευρώπη για να γευτούν γεύσεις αληθινές, Ελληνικές. Τι περιλαμβάνει το μενού; Ό,τι τρώμε σπίτι μας καθημερινά. Από γεμιστά και κριθαράκι, μέχρι φασολάδα, λαχανόπιτα και τραχανά.\nΜαγειρεύονται όλα με υλικά που η οικογένεια προμηθεύεται αυστηρά από τα Τρίκαλα (το 90%), καθώς επιμένει στις γεύσεις. Είναι χαρακτηριστικό ότι επιλέγει ακόμη και ρίγανη που μαζεύουν συγγενείς και φίλοι, πίσω στην πατρίδα, από τις πλαγιές του Κόζιακα. Δεν είναι καθόλου τυχαίο ότι αναδείχθηκε κορυφαίο εστιατόριο της Ολλανδίας και κερδίζει συνεχώς διακρίσεις.\nΣτο Filoxenia δουλεύει όλη η οικογένεια Μπαμπατσιά. Ο πάτερ φαμίλιας Γιώργος ειδικεύεται στα κρεατικά, η γυναίκα του Θοδώρα σε πίτες και μαγειρευτά, ο Κώστας, η σύζυγός του Λιάνα και η μεγάλη τους κόρη Ζωή στο… σέρβις, όπως και ο αδελφός του, λίαν αγαπητός και γνωστός dj των Τρικάλων, Αποστόλης. Αξίζουν…\nΕτικέτεςFILOXENIA ZANDVOORT ΟΛΛΑΝΔΙΑ


Ρεάλ Μαδρίτης – Σάλκε: Ψάχνει… ρεκόρ κι επιστροφή! - SportLiveStreamer.gr Ρεάλ Μαδρίτης – Σάλκε: Ψάχνει… ρεκόρ κι επιστροφή!\nHome Ρεάλ Μαδρίτης Champions League UEFA Ρεάλ Μαδρίτης – Σάλκε: Ψάχνει… ρεκόρ κι επιστροφή!\nΡεάλ Μαδρίτης – Σάλκε: Ψάχνει… ρεκόρ κι επιστροφή!\nστις 1:06 μ.μ. Ρεάλ Μαδρίτης, Champions League, UEFA,\nΗ Ρεάλ Μαδρίτης υποδέχεται τη Σάλκε (21:45, SportLiveStreamer.gr) αναζητώντας νίκη που θα «σφραγίσει» την πρόκριση αλλά και θα σημάνει ρεκόρ για το Champions League και παράλληλα αγωνιστική ανάταση της «Βασίλισσας».\nΜετά το 2-0 της Γερμανίας, η Ρεάλ Μαδρίτης επί της ουσίας είναι στα προημιτελικά του Champions League. Όπως ανέφερε κι ο τεχνικός της Σάλκε, η ομάδα του χρειάζεται να κάνει το απόλυτα τέλειο παιχνίδι για να καταφέρει να σκοράρει περισσότερες από δυο φορές στο «Σαντιάγκο Μπερναμπέου», να μην δεχθεί γκολ και να έχει πιθανότητες για πρόκριση. Κάτι τέτοιο είναι εξαιρετικά δύσκολο, από τη στιγμή που η Ρεάλ αναζητά μια νίκη… βάλσαμο για τα τελευταία «στραβοπατήματα» στο πρωτάθλημα.\nΕκτός όλων αυτών, η «Βασίλισσα» αν νικήσει τη Σάλκε θα κάνει νέο ρεκόρ στο Champions League. Οι Μαδριλένοι αναζητούν την 11η συνεχόμενη νίκη τους στη διοργάνωση, πράγμα που δεν έχει καταφέρει καμία ομάδα στην ιστορία. Παράλληλα, αυτή θα είναι η 12η σερί νίκη εντός έδρας για την ομάδα του Αντσελότι στην Ευρώπη, κάτι που επίσης αποτελεί ρεκόρ. Ο Ιταλός κόουτς προανήγγειλε πως θα είναι βασικοί οι Ρονάλντο, Μπέιλ, Μπενζεμά ενώ έχει επιστρέψει μετά από καιρό στην αποστολή ο Λούκα Μόντριτς. Εκτός οι εδώ και καιρό τραυματίες Σέρχιο Ράμος και Χάμες Ροντρίγκεζ. Από πλευράς Σάλκε, η μεγαλύτερη απουσία είναι αυτή του Κέβιν Πρινς Μπόατενγκ που είναι τιμωρημένος.


Cellier - Meursault Le Limozin 2015, Jean-Claude Boisset\nMeursault Le Limozin 2015, Jean-Claude Boisset\nΠήρε το όνομα του από το ρεύμα En Limozin που έρρεε κοντά στο αμπέλι και αποτελεί μια καλή απόδειξη για την υψηλή ποιότητα του αμπελώνα.\nΑμπελώνας: Meursault, από τα πιο σημαντικά οινικά χωριά της Βουργουνδίας. Ήπια κλίση και σε απόσταση 260m πάνω από τη θάλασσα. Το έδαφος εδώ είναι ως επί το πλείστον από πηλό με μικρό ποσοστό ασβεστόλιθου. Ο αμπελώνας είναι 35 ετών και η απόδοση είναι περίπου 45 εκατόλιτρα ανά εκτάριο.\nΟινοποίηση: Τα σταφύλια συλλέγονται με το χέρι και πιέζονται. Η θερμοκρασία του μούστου μειώνεται στους 12°C και στη συνέχεια μεταφέρονται απευθείας στα βαρέλια για μακράς διαρκείας ζύμωση (σχεδόν δέκα μήνες) με τις φυσικές ζύμες. Το κρασί ωριμάζει για 18 μήνες χωρίς μετάγγιση και ανάδευση με αποτέλεσμα να τονίζεται η μεταλλική αίσθηση. Το 25% των βαρελιών είναι καινούργια γαλλικά με ελαφρύ κάψιμο. Το κρασί φιλτράρεται ελαφρώς και εμφιαλώθηκε το Μάρτιο του 2016.\nΧαρακτηριστικά: Λαμπερό χρώμα με αρώματα λευκόσαρκων φρούτων και λουλουδιών. Στο στόμα είναι πλούσιο, με ζωηρή οξύτητα και αρώματα λεμονιού και βανίλιας. Η επίγευση χαρακτηρίζεται από έντονες μεταλλικές νότες.\nΣυνδυάστε το με: Λευκά κρέατα και ψάρια με sauce μαγιονέζας.\nΠαλαίωση: 7-10 χρόνια από τον τρύγο.


Test 07 A1-A2 | greckyjazyk.sk\nTest 07 A1-A2\nΣυμπληρώστε με τον σωστό τύπο των ουσιαστικών. Μην ξεχνάτε το άρθρο!\n1. Αυτό ................... (τηλέφωνο) δεν λειτουργεί.\nβ) τον τηλέφωνο\nγ) ο τηλέφωνο\nδ) το τηλέφωνο\n2. Εκείνη ....................... (κοπέλα) είναι η δασκάλα μας.\nα) την κοπέλα\nβ) η κοπέλα\nδ) της κοπέλας\n3. Βλέπεις όλη ............... (πόλη) από το παράθυρό μας.\nα) η πόλη\nγ) την πόλη\nδ) το πόλη\n4. Όλα ................ (αυτοκίνητο) παρκάρουν εδώ.\nα) το αυτοκίνητο\nγ) τα αυτοκίνητα\nδ) τα αυτοκίνητο\n5. Όλοι ............... (μαθητής) είναι στην τάξη.\nβ) οι μαθητοί\nγ) οι μαθητές\nδ) τους μαθητές\n6. Δεν έκανα όλες ............... (άσκηση), γιατί δεν είχα χρόνο.\nα) οι ασκήσεις\nβ) τις ασκήσεις\nγ) τις άσκησες\nδ) οι άσκησες\n7. Καταλαβαίνεις αυτή ...................... (λέξη);\nα) η λέξη\nβ) την λέξη\nγ) τη λέξη\nδ) οι λέξεις\n8. Ξέρω όλους ................ (φοιτητής) και όλες ................. (φοιτήτρια).\nα) τους φοιτητούς // οι φοιτήτριες\nβ) τους φοιτητές // τις φοιτήτριες\nγ) οι φοιτητούς // οι φοιτήτριες\nδ) οι φοιτητές // οι φοιτήτριες\n9. Χρειαζόμαστε εκείνες ................... (τσάντα) για αυτή ..................... (δουλειά).\nα) οι τσάντες // η δουλειά\nβ) τις τσάντες // η δουλειά\nγ) τις τσάντες // τη δουλειά\nδ) οι τσάντες // τη δουλειά\n10. Εκείνοι ....................... (πίνακας) μου αρέσουν πολύ.\nα) οι πίνακες\nβ) οι πίνακοι\nγ) οι πίνακας\nδ) τους πίνακες\n5. februára 2022 by\tmaraki


Υπόθεση Καβαλά στην Τουρκία: Το πρόσωπο μιας αποτρόπαιης Δικαιοσύνης | The Indicator\n23 Φεβρουαρίου 2020 • Ώρα δημοσίευσης: 9:50 μμ\nΤην περασμένη Τρίτη η κοινωνία των πολιτών είχε έναν σημαντικό λόγο για να πανηγυρίζει: Το δικαστήριο, το οποίο λειτουργεί στο χώρο των φυλακών του Σιλίβρι, αποφάσισε να απαλλάξει και τους 17 κατηγορούμενους στη δίκη για τις αντικυβερνητικές κινητοποιήσεις στο πάρκο Γκεζί, τον Μάιο και τον Ιούνιο του 3013, συμπεριλαμβανομένου και του επιχειρηματία και ακτιβιστή, Οσμάν Καβαλά. Ο Καβαλά βρισκόταν στην φυλακή εδώ και 840 ημέρες.\nΗ ατμόσφαιρα στην αίθουσα του δικαστηρίου ήταν τεταμένη. Οι δικαστικές αρχές ήταν πολύ σκληρές κατά τη διάρκεια της διαδικασίας. Σε πολλές περιπτώσεις δεν επέτρεπαν στους κατηγορουμένους ή τους συνηγόρους τους να πάρουν το λόγο, ενώ η ισχυρή παρουσία ένοπλων αστυνομικών δυνάμεων φόρτιζε περισσότερο το κλίμα. Ωστόσο προς έκπληξη όλων ο δικαστής αποφάσισε την απαλλαγή των κατηγορουμένων και την απελευθέρωση του Καβαλά.\nΌπως είχαν επισημάνει εξ αρχής οι συνήγοροι υπεράσπισης, αλλά και Τούρκοι και διεθνείς εμπειρογνώμονες, το κατηγορητήριο δεν είχε συγκεκριμένα στοιχεία. Και αυτό επιβεβαιώθηκε και από την απόφαση της Τρίτη, με τον δικαστή να δηλώνει πως δεν υπάρχει κάποια σχέση μεταξύ των γεγονότων και των κατηγοριών του εισαγγελέα.\nΗ είσοδος στη φυλακή είναι πολύ εύκολη στην Τουρκία, ωστόσο η έξοδος από αυτή είναι μια σύνθετη γραφειοκρατική διαδικασία. Σύμφωνα με τους κανόνες, ο κρατούμενος θα πρέπει να εγκαταλείψει τη φυλακή το αργότερο μέχρι τα μεσάνυχτα.\nΚαι τώρα το σοκ: Ο Γενικός Εισαγγελέας της Κωνσταντινούπολης εξέδωσε μια ανακοίνωση με την οποία γνωστοποιεί πως ο Καβαλά τίθεται υπό αστυνομική κράτηση με την κατηγορία της σύνδεσης με το αποτυχημένο πραξικόπημα της 15ης Ιουλίου του 2016. Έτσι πριν προλάβει να βγει από τη φυλακή, ο επιχειρηματίας ακτιβιστής επέστρεψε στο κελί του.\nΗ έρευνα της εισαγγελικής αρχής ήταν τουλάχιστον τριών ετών. Όμως ο εισαγγελέας επέλεξε το «κατάλληλο» χρόνο για να ασκήσει τη δίωξη, δηλαδή την ημέρα που ο Καβαλά έβγαινε από τη φυλακή. Σημειώνεται πως αυτή η πρακτική, δηλαδή της απελευθέρωσης και της άμεσης νέας σύλληψης πολιτικών αντιπάλων έχει επαναληφθεί και σε άλλες περιπτώσεις στο πρόσφατο παρελθόν. Ενδεικτική ήταν η υπόθεση του Selahaddin Demirtas, του πρώην προέδρου του Αριστερού φιλοκουρδικού κόμματος HDP, αλλά και εναντίον του Ερέν Ερντέμ, στέλεχος του σοσιαλδημοκρατικού κόμματος CHP.\nΤαυτόχρονα η απόφαση του δικαστηρίου είχε και έναν ακόμη σκοπό: Την αποφυγή μιας καταδίκης από το Ευρωπαϊκό Δικαστήριο Ανθρωπίνων Δικαιωμάτων, που έχει ζητήσει ρητά την άμεση απελευθέρωση του Καβαλά.\nΗ απόφαση του δικαστηρίου ερμηνεύτηκε με τρεις τρόπους:\nΟ Ερντογάν που βλέπει τις σχέσεις του με τη Μόσχα να επιδεινώνονται εξαιτίας της Συρίας και της Λιβύης, επιθυμεί να αποκαταστήσει σε ένα βαθμό τις καλές σχέσεις με τον δυτικό κόσμο και ως εκ τούτου ήθελε να στείλει ένα μήνυμα στη Δύση.\nΤο «Παλάτι» δεν έχει πλέον τον απόλυτο έλεγχο στους δικαστικούς κύκλους. Αρκετοί δικαστές και εισαγγελείς που βλέπουν την αποδυνάμωση του Ερντογάν και προετοιμάζονται για την εποχή μετά τον «Σουλτάνο».\nΜια άλλη εκδοχή, αυτής της δεύτερης ερμηνείας, είναι πως οι εσωτερικές συγκρούσεις του καθεστώτος γίνονται όλο και πιο σαφείς. Κατά αυτήν την εκδοχή ο Καβαλά έπεσε θύμα της σύγκρουσης μιας ακροδεξιάς φατρίας με υποστηρικτές του παλαιού καθεστώτος, και της φατρίας που εξακολουθεί να είναι πιστή στον Ερντογάν, ο οποίος εμφανίζεται εξοργισμένος με την απόφαση.\nΟι διεθνείς αντιδράσεις είναι ομόφωνες: Ο νόμος είναι κατακερματισμένος και η δικαιοσύνη δεν πρέπει να αποτελεί όργανο καταστολής της εξουσίας. Την ίδια στιγμή η εσωτερική αντιπολίτευση καλεί, όχι με επιτυχία, για συνέχιση του αγώνα για δημοκρατία, κράτος δικαίου και ελευθερία. Ένας αγώνας που βρίσκεται στο επίκεντρο λόγω της τεράστιας απουσίας του.\nΗ εξέγερση του Γκεζί ήταν μια αυθόρμητη εξέγερση της νεολαίας που υπέφερε από τη δεκαετία Ερντογάν, ήταν ένα ειρηνικό κίνημα που ξέσπασε με αφορμή τη διαφύλαξη του δημόσιου πάρκου Γκεζί, στην Ταξίμ, στη μέση της Κωνσταντινούπολης. Έντεκα άνθρωποι έπεσαν νεκροί από σφαίρες αστυνομικών. Το κίνημα γρήγορα μετατράπηκε σε μια εθνική λαϊκή εξέγερση, χωρίς ηγέτη, χωρίς κάποια κομματική ή πολιτική οργάνωση. Το κίνημα Γκεζί, με μια πρωτοφανή μαζικότητα και την άγρια καταστολή που δέχτηκε, ήταν για την Τουρκία εκείνης της εποχής η «Κομμούνα του Παρισιού» του 1871 ή ο «Μάης του 68». Στο μεταξύ ο νόμος και η δικαιοσύνη στην Τουρκία παραμένει στην «αίθουσα αναμονής».


Επιστημονική ανορθογραφία (Χρονογράφημα του Φοίβου Ιωσήφ) – ΗΧΏ Φλώρινας\nΑν λάβετε επιστολή ιδιόχειρη από γιατρό θα είναι καθαρογραμμένη και τα γράμματα ολοστρόγγυλα και ορθογραφημένα. Θα την διαβάσετε και θα την κατανοήσετε, το πιθανότερο δε, θα έχει εξαιρετική σύνταξη.\nΤώρα, επισκέπτεσθε τον ίδιον άνθρωπο στο ιατρείο του, σας εξετάζει και αποφαίνεται επιστημονικά ότι πρέπει να πάρετε μία σειρά φαρμάκων ανάλογων για την πάθησή σας. Στην συνταγή που σας δίνει προσπαθείτε να διαπιστώσετε αν απευθύνεται σε Έλληνα φαρμακοποιό ή σε φαρμακείο του Ισλαμαμπάντ.\nΕσείς, επειδή δεν γνωρίζετε τις ονομασίες των φαρμάκων πείθεσθε ότι ο γιατρός σας είναι άριστος γνώστης της Αραβικής γλώσσας. Φεύγοντας, χαιρετάτε τον γιατρό με αραβικό χαιρετισμό salam alecoum και αντιλαμβάνεστε ότι εκείνος δεν καταλαβαίνει γρι από Αραβικά.\nΥπάρχει μία απόσταση ανάμεσα στις γνώσεις του στον γραπτό λόγο από τον προφορικό. Προφανώς έχει μάθει αραβικά μόνον να γράφει και δεν έχει μάθει να μιλάει. Scripta manent που λέγαν και οι Λατίνοι, τα γραπτά μένουν. Verba Volant- τα λόγια πετάνε.\nΕίναι η φιλοσοφία των ιατρών, θέλουν να σιγουρέψουν τον πελάτη τους. Τις συνταγές δεν διαβάζει αλλά αποκρυπτογραφεί ο Φαρμακοποιός ως γνώστης και αυτός της Λατινοαραβικής γραφής. Σχεδόν πάντα αποκρυπτογραφεί σωστά, τώρα αν καμιά φορά σας έγραψε ο γιατρός χάπια για την αντιμετώπιση της δυσκοιλιότητας και ο Φαρμακοποιός σας έδωσε για τον σταματημό της ευκοιλιότητας, μην περιμένετε να πάτε στο αποχωρητήριο πριν την παρέλευση δεκαημέρου.\nΝα εξηγούμαστε γιατί κι εμείς άνθρωποι είμαστε και ένα λάθος 2% δικαιολογείται. Είναι από τις περιπτώσεις που οι δυσκοίλιοι χρησιμοποιούνται και για εκρηκτικοί μηχανισμοί στην υπονόμευση κατεδαφιστέων κτιρίων.\nΠολλοί κακόβουλοι άνθρωποι λένε πως ο Γιατρός δεν γνωρίζει την ορθογραφία του φαρμάκου και την γράφει δυσανάγνωστα για να μην εκτεθεί στον παραλήπτη Φαρμακοποιό. Εγώ προσωπικά δεν το πιστεύω. Είμαι άπιστος. Η πίστη είναι σπουδαίο πράγμα γι αυτό συνοδεύεται και από την φράση ‘’πίστευε και μη ερεύνα’’ Όλοι οι ερευνητές στο πυρ το εξώτερον και ακόμη παραπέρα. Δεν είναι ώρα τώρα να εκτιθέμεθα. Τζίζ, καίει.\nΚάποιοι άλλοι, ελαφρώς ακοινώνητοι θεωρούν την συμπεριφορά της κακογραφής και σαν ένδειξη υπεροψίας απέναντι στον ασθενή πελάτη. Ποιος είσαι εσύ ρε φίλε που θα ελέγξεις τον ανώτερο σου επιστήμονα που παίζει το ήπαρ με το ένα χέρι πίσω;\nΡώτα μας για τον οισοφάγο, ρώτα μας για το παχύ έντερο, θα ακούσεις και θα ζαλιστείς, θα σου συμβεί αυτό που λένε στην πιάτσα των Taxi, ‘’θα πάθεις πλάκα’’. Άντε μπράβο που θέλετε να βάλετε χέρι και στους επιστήμονες Γιατρούς, για σοβαρευτείτε λίγο, σαν πολύ αέρα σας δώσαμε ανθρωπάκια πελάτες ασθενείς.\nΔεν φθάνει που σας εξετάζουμε, δεν φθάνει που σας κάνουμε την χάρη να ρίχνουμε το βλέμμα απάνω σας, δεν φθάνει που αναπνέετε στο ιατρείο μας τον ίδιο πολυτελή αέρα με μας, τώρα θα ελέγξετε και τις ορθογραφικές μας γνώσεις; Ε όχι, η επιστήμη πρέπει να στέκει ψηλότερα έστω και ανορθόγραφη.\n← “Μια οδοντοστοιχία ήταν. Σιγά το πράμα…”* (γράφει ο Σταύρος Πασπάλης)\nΠαρεμβάσεις Βελτίωσης και Ανάδειξης του Οικοσυστήματος από την Π.Ε. Φλώρινας →


Γεωγραφικά διαμερίσματα της Ελλάδας | ΦΩΤΟΔΕΝΤΡΟ\n3741 // status 1\nΧάρτης με πληροφορίες, σχετικά με τα γεωγραφικά διαμερίσματα της Ελλάδας. Στόχος του μαθησιακού αντικειμένου είναι να γνωρίσουν καλύτερα οι μαθητές τη γεωγραφική και διοικητική διαίρεση της χώρας. Πιο αναλυτικά, στο μαθησιακό αντικείμενο περιλαμβάνονται δύο χάρτες των γεωγραφικών διαμερισμάτων της Ελλάδας (αναγλύφου και γεωμορφολογικός). Δίπλα στον καθένα καταγράφονται σε λίστα τα γεωγραφικά διαμερίσματα, δίνοντας τη δυνατότητα στους μαθητές να τα επιλέξουν και να τα εμφανίσουν επιχρωματισμένα πάνω στον αντίστοιχο χάρτη. Μέσω εξερεύνησης, μπορούν, επίσης, να προβληθούν σύντομες πληροφορίες για κάθε γεωγραφικό διαμέρισμα, καθώς και πίνακας στοιχείων για την έκταση, τον πληθυσμό, την πυκνότητα, τη μορφολογία και τον διαμελισμό κάθε διαμερίσματος.\nδημιουργός: Κοσμάς Αθανασιάδης, Παναγιώτης Στρατάκης, Γιάννης Σαλονικίδης, Γρηγόρης Φιλιππιάδης, Δημήτρης Καβρουδάκης, Γιώργος Τάταρης


Ήθη και έθιμα του Δεκαπενταύγουστου σε όλη την Ελλάδα, η Παναγία γιορτάζει. – Radio 0211 – Düsseldorf\nΉθη και έθιμα του Δεκαπενταύγουστου σε όλη την Ελλάδα, η Παναγία γιορτάζει.\nΞενιτεμένοι από κάθε γωνιά της γης μαζεύονται και ξεκινούν ένα ατελείωτο γλέντι που κάνει τους αγαπημένους συγγενείς να ξανασμίξουν, αλλά και τους νέους να διαλέξουν κοπέλες από τον τόπο τους… Χωριά που το χειμώνα κατοικούνται από 100 το πολύ 200 κατοίκους, την εποχή του Δεκαπενταύγουστου φτάνουν να φιλοξενούν έως και δυο και τρεις χιλιάδες πιστούς. Το επίκεντρο της γιορτής, φυσικά, είναι συγκεντρωμένο στο ψηλότερο χωριό της Ελλάδας, την πολυτραγουδισμένη Σαμαρίνα, αφού χιλιάδες προσκυνητές καταφθάνουν στη Μεγάλη Παναγιά, για να πανηγυρίσουν σε ένα γλέντι που κρατάει τρεις ολόκληρες ημέρες. Το ίδιο σκηνικό επικρατεί και στη γειτονική Αβδέλλα, όπου για πέντε ημέρες η πλατεία του χωριού παίρνει χρώμα γιορτινό και σφύζει από ζωή.\nΣτην Επισκοπή της Τεγέας, ο Δεκαπενταύγουστος έχει το δικό του χρώμα, αφού από τις 13 έως τις 20 Αυγούστου, η περιοχή γύρω από την Τρίπολη γίνεται το πολιτιστικό κέντρο της Πελοποννήσου. Στην Τεγέα, εκτός από έντονη εμπορική κίνηση, τα πανηγύρια πλαισιώνονται από διαγωνισμούς τοπικών χορών, αναβίωση αρχαίων αγώνων, φεστιβάλ τραγουδιού και θεατρικά δρώμενα. Το βράδυ της παραμονής γίνεται η λιτανεία της θαυματουργής εικόνας και η πομπή καταλήγει στο πανέμορφο πάρκο της Επισκοπής.Αντίστοιχα, στο Σαρακίνι της Αρκαδίας, το απόγευμα της παραμονής οι νεότεροι συμμετέχουν σε αγώνες ποδοσφαίρου και μπάσκετ, ενώ στην πλατεία του χωριού στήνονται ψησταριές με αρνιά, γουρουνοπούλες και κοντοσούβλι, που συνοδεύονται από άφθονο εκλεκτό κρασί. Το επόμενο πρωί, μετά τη λειτουργία, ο τοπικός σύλλογος βγάζει σε πλειστηριασμό την παραδοσιακή Κουλούρα της Παναγίας, μαζί με ένα αρνί ή άλλα παραδοσιακά προϊόντα που έχουν χαρίσει οι πιστοί για τάμα. Και όταν ο ήλιος πέσει, το γλέντι ολοκληρώνεται με τη «βραδιά του Μετανάστη» που είναι αφιερωμένη στους ξενιτεμένους συγχωριανούς.\nΛίγο έξω από τη Ματαράγκα (18χλμ. έξω από το Αγρίνιο), στους πρόποδες του Αρακύνθου, υπάρχει ένα ξωκλήσι, η Κοίμηση της Θεοτόκου. Κάθε χρόνο, την παραμονή της εορτής της Κοιμήσεως της Θεοτόκου, μετά τον εσπερινό, μαζεύονται οι χωριανοί για γλέντι στο χώρο κοντά στο εκκλησάκι. Το ξωκλήσι παραμένει ανοιχτό όλο το βράδυ για όσους επιθυμούν να προσκυνήσουν πριν από το γλέντι τους. Την επομένη, ανήμερα δηλαδή της Παναγίας, μετά τη Θεία Λειτουργία, ο Πολιτιστικός Σύλλογος Ματαράγκας διοργανώνει μεγάλο γλέντι. Κάθε χρόνο παίρνουν μέρος σ‘ αυτό το γλέντι δύο με τρία τμήματα του πολιτιστικού συλλόγου και παρουσιάζουν παραδοσιακούς χορούς.\nΓια το γνωστό έθιμο στα Αγρίδια της Ίμβρου. Ακόμη και σήμερα φαντάζει παράξενο που η Κοίμηση της Θεοτόκου, γιορτάζεται στα Αγρίδια, ενώ υπάρχουν τόσες άλλες Παναγίες όπως αυτή της Μητρόπολης, στο Γλυκή και το Σχοινούδι. Το έθιμο που παρουσιάζει στοιχεία από τον αρχαίο ελληνικό πολιτισμό και συγκεκριμένα τα Καβήρεια Μυστήρια, στα οποία υπήρχαν και θυσίες ζώων, «απαιτεί» και την αναβίωσή της θυσίας. Η μόνη διαφορά είναι πως στον Χριστιανισμό δεν γίνεται αιματηρή θυσία, αλλά αναίμακτη.Το πανηγύρι αρχίζει από τις 14 Αυγούστου, γύρω στο μεσημέρι και γίνεται με προσφορά ζώων. Οι κάτοικοι μαζεύουν τα βόδια και ένας ιερέας τα ευλογεί και διαβάζει υπέρ υγείας τα ονόματα των Χριστιανών που τα προσφέρουν για την Παναγία. Όταν τα ζώα σφαχτούν, το κρέας του μεταφέρεται δίπλα στην εκκλησία, στον ναό των Εισοδίων της Θεοτόκου, όπου και τεμαχίζεται. Έπειτα, μπαίνει σε καζάνια και βράζεται μέχρι το πρωί, οπότε και αφαιρείται από το ζωμό. Στο ζωμό προστίθεται σπασμένο σιτάρι και το αποτέλεσμα είναι το πεντανόστιμο φαγητό, η λεγόμενη «κουρκούτα». Ο κόσμος συρρέει και μετά την πανηγυρική λειτουργία της 15ης Αυγούστου, οπού όλα τα εκλεκτά εδέσματα του χωριού που φτιάχτηκαν για το πανηγύρι, διαβάζονται και ευλογούνται συνήθως από τον Μητροπολίτη. Κατόπιν, μοιράζονται σε όλο τον κόσμο κυρίως στους ξένους, αφού αυτοί είναι που δεν έχουν κάποιο σπίτι να φάνε και συνεπώς προηγούνται.\nΈνα από τα γραφικότερα έθιμα που παραμένει αναλλοίωτο απ‘ τη φθορά του χρόνου και αποτελεί ένα πολύτιμο στοιχείο της πολιτιστικής ταυτότητας της Σιάτιστας είναι το έθιμο των καβαλάρηδων. Η Σιάτιστα πανηγυρίζει την γιορτή της Παναγίας στο Μοναστήρι της Κοιμήσεως της Θεοτόκου που βρίσκεται στο χωριό Μικρόκαστρο 12 χιλ. Δυτικά της Σιάτιστας. Στο Μοναστήρι αυτό του\nΜικροκάστρου φυλάσσεται η θαυματουργή εικόνα τής Παναγίας της Ελεούσας που… πλέει μέσα στο ασήμι. Στο πανηγύρι αυτό έρχονται προσκυνητές απ‘ όλη τη Δυτική Μακεδονία. Με σεβασμό στην παράδοση, λεβεντιά και μεγαλοπρέπεια η γιορτή της Παναγίας στη Σιάτιστα γιορτάζεται με ξεχωριστό τρόπο.\nΑπό τις πρώτες, όμως, ημέρες του Αυγούστου οι προετοιμασίες εντείνονται. Οι καβαλάρηδες περιποιούνται τα ζώα τους, τα κρατούν ξεκούραστα, καθαρά και καλοταϊσμένα για την επίσημη μέρα. Μέρες πριν απ‘ το πανηγύρι αρχίζει μια κεφάτη και χαρούμενη προετοιμασία, η οποία μεταδίδεται σε όλους τους οικείους και συγγενείς που έχουν καβαλάρη. Θα πεταλωθούν τα ζώα, θα καθαριστούν και θα γυαλιστούν τα μπρούντζινα στολίδια και τα σπιρούνια. Θα περαστεί ειδικό λάδι και κερί σε όλα τα δερμάτινα εξαρτήματα του αλόγου όπως η σέλα, ίγκλα, κουσκούνι, γκέμια, λουριά που στηρίζονται τα ζιγκιά κ.α., για να είναι καθαρά και μαλακά. Θα γυαλιστούν οι χάνδρες και τα ρουμπίνια απ‘ τα γιορντάνια (περιλαίμια), τα χαμαϊλιά καθώς και τα μπρούντζινα στρόγγυλα κουδουνάκια που φοριούνται στο λαιμό του αλόγου. Την παραμονή, η αρραβωνιασμένη στέλνει στον αρραβωνιαστικό της άσπρο μαξιλάρι κεντημένο με δαντέλα που μπαίνει πάνω απ‘ τη φλοκάτη, κουλούρα ζυμωτή στολισμένη με ξεφλουδισμένα αμύγδαλα σε διάφορα σχέδια, κεφτέδες, τυρί, κοτόπουλο ψητό και γεμιστό και παλιό σιατιστινό κρασί. Οι πιο τολμηροί και μερακλήδες πηγαίνουν στο ποτάμι του Αλιάκμονα, στη θέση Πασσά Γεφύρι όπου υπάρχει μέρος πλωτό με βαθιά νερά, βάζουν τα άλογα να κολυμπούν, τα πλένουν και όπως είναι μουσκ μένα, πλέκουν την ουρά και τη χαίτη πλεξούδες ώστε με το ξετύλιγμα να φουντώσει και να γίνει σγουρή.\nΤο εγερτήριο γίνεται απ‘ το χλιμίντρισμα των αλόγων: Χαράματα αρχίζει το στόλισμα. Σελώνουν το άλογο, ξετυλίγουν την ουρά και τη χαίτη που ως τώρα είχαν πλεξούδα για να δείχνει σγουρή και φουντωτή, και τη στολίζουν με χρωματιστές κορδέλες. Σκεπάζουν τη σέλα με κόκκινη άλικη φλοκάτη, ρίχνουν πάνω ένα άσπρο μαξιλάρι κεντημένο και το στερεώνουν στη μέση του αλόγου με δερμάτινη ίγκλα. Βάζουν μετά όλα τα απαραίτητα στολίδια, γιορντάνια, χαμαϊλιά, κουδουνάκια, καπίστρι ρουμπινένιο με oυρά ασβού στο μέτωπο του αλόγου και τα κεντημένα χαλινάρια. Απαραίτητο, δε, συμπλήρωμα του στολισμού είναι τα λουλούδια της εποχής, ζουκούμια και λιοβότανα. Αφού ντυθούν και οι ίδιοι με τις όμορφες φορεσιές στη μέση, το ζωνάρι και στο λαιμό μεταξωτό μαντήλι πού πέφτει τριγωνικά πίσω στην πλάτη, πλεκτό γκορμπάτσι (μαστίγιο) επιδέξια πλεγμένο και την τσότρα με το κρασί κρεμασμένη στον ώμο, ανεβαίνουν στα άλογα. Μπροστά τα όργανα και πίσω οι καβαλάρηδες.\nΟι παρέες βγαίνουν από τα σοκάκια και κατευθύνονται στον κεντρικό δρόμο. Στη συνέχεια, ακολουθώντας το μονοπάτι που έχουν χαράξει οι παππούδες πάνω απ‘ τα βουνά, Καστράκι και Χαϊρι περνώντας μέσα απ‘ το Μικρόκαστρο φτάνουν στο Μοναστήρι, ξεπεζεύουν και αφού αποδώσουν τον υπέρτατο φόρο τιμής και προσήλωσης στην Μεγαλόχαρη, ξαναπαίρνουν το δρόμο της επιστροφής για τη Σιάτιστα. Στο μικρό εκκλησάκι του Προφήτου Ηλία Μικροκάστρου οι καβαλάρηδες σταματούν για λίγο να ξεκουραστούν, κάτω από τις αιωνόβιες σκιερές βαλανιδιές. Εκεί ταϊζουν και περιποιούνται τα ζώα τους και στρώνουν στο τραπέζι τους το μενού της ημέρας που είναι τούρτες (ψωμιά) στολισμένες με ξεφλουδισμένα αμύγδαλα, κεφτέδες, τυρί, κοτόπουλα γεμιστά και παλιό σιατιστινό κρασί που φυλάγεται στις στολισμένες τσότρες (μπούκλες).\nΌλα αυτά οι καβαλάρηδες τα έχουν στα δισάκια τους που είναι κρεμασμένα στο πίσω μέρος της σέλας και σκεπασμένα με τις κόκκινες φλοκάτες για να μην φαίνονται. Και ενώ απολαμβάνουν το γεύμα τους, η μουσική κάθε παρέας παίζει επιτραπέζιους παραδοσιακούς ήχους. Κατά το μεσημέρι ετοιμάζονται να πάρουν το δρόμο της επιστροφής για την θριαμβευτική τους είσοδο στη Σιάτιστα. Ακολουθούν πάλι το μονοπάτι που είναι χαραγμένο στην πλαγιά του βουνού Χαϊρι. Η μία ομάδα ακολουθεί την άλλη. Τα άλογα ένα-ένα αραδιάζονται στην πλαγιά του βουνού, περπατούν καμαρωτά κι ανάμεσά τους και κανένα γαϊδουράκι που συνήθως έχουν μικρά παιδιά που ακολουθούν τις παρέες. Οι Αρχές του τόπου και πολύς κόσμος περιμένουν και υποδέχονται τους καβαλάρηδες στην είσοδο της πόλεως στην εκκλησία του Αγίου Αθανασίου. Οι πιο ανυπόμονοι, όμως, κάτοικοι βγαίνουν και υποδέχονται τους πανηγυριώτες στη θέση «Ντουλάπι Εικονοστάσι» για να απολαύσουν και το καταπληκτικό θέαμα, όταν τ‘ άλογα είναι αραδιασμένα ένα ένα στην πλαγιά του βουνού.\nΑφού συγκεντρωθούν όλες οι ομάδες των καβαλάρηδων, σχηματίζεται πομπή. Μπροστά τα όργανα από κάθε παρέα. Κατά τη διάρκεια της πομπής γίνεται επίδειξη δεξιοτεχνίας των καβαλάρηδων, ανταλλάσσονται οι τσότρες στον αέρα και φθάνουν στην πλατεία της Χώρας όπου οι κάτοικοι και επισκέπτες τους υποδέχονται πανηγυρικά. Ακολουθούν παραδοσιακοί χοροί από τους καβαλάρηδες καθώς και απ‘ όλους τους παρευρισκόμενους ντόπιους και ξένους. Tο γλέντι συνεχίζεται στην πλατεία της Χώρας περίπου δυο ώρες και ύστερα οι παρέες ξεκινούν για τη Γεράνεια, όπου τους περιμένουν και τους υποδέχονται στην πλατεία, όπου συνεχίζεται ο χορός απ‘ τους καβαλάρηδες με αμείωτο κέφι και ζωντάνια.\nΎστερα από μικρή ανάπαυλα παίρνουν πάλι τα άλογα και τα όργανα και επισκέπτονται τα σπίτια από εορτάζοντες. Μπαίνουν απ‘ την αυλόπορτα, παίρνουν το κέρασμα καβάλα, εύχονται χρόνια πολλά, ξεπεζεύουν και ρίχνονται στο χορό μαζί με τους εορτάζοντες και το γλέντι τραβάει μέχρι τα χαράματα, ένα ξεφάντωμα που στα αλήθεια δεν υπάρχουν λέξεις να περιγράψουν το μεγαλείο της γιορτής αυτής. Το έθιμο έχει τις ρίζες του στα δύσκολα εκείνα χρόνια που περνούσε το έθνος μας στην Τουρκοκρατία. Και όταν οι Τούρκοι ύστερα από αιώνες αποφάσισαν να δώσουν στους Έλληνες να γιορτάσουν ελεύθερα δημόσια και επίσημα τις θρησκευτικές τους γιορτές, συγκεντρώνονταν στην Παναγία για να αποδώσουν τον υπέρτατο φόρο τιμής και προσήλωσης στην Υπέρμαχο Στρατηγό, η οποία με τη θαυματουργική της δύναμη έδινε α‘ αυτούς το δικαίωμα να ζουν και να χαίρονται έστω και για μια μέρα σαν ελεύθεροι άνθρωποι. Γι’ αυτό και αυτό το ξεφάντωμα, η χαρά, ο ενθουσιασμός και τα πολυποίκιλα στολίδια και εξαρτήματα για τον στολισμό των αλόγων. Και καλυμμένη πίσω απ‘ τους ήχους των τούρκικων ζουρνάδων και νταουλιών ανορθώνονταν η ελληνική λεβεντιά και αποφασιστικότητα μπροστά στα μάτια των Τούρκων. Τα πρώτα χρόνια οι καβαλάρηδες έφερναν Τούρκους μουσικούς απ’ τη Νεάπολη με τους ζουρνάδες και νταούλια, έμπαιναν μπροστά οι ζουρνάδες και πίσω οι καβαλάρηδες.\nΔημοσιεύσεις απόψεις: 319\nVon arisosmanlis|2020-08-15T14:49:50+00:00August 15th, 2020|BELLA VITA|Kommentare deaktiviert für Ήθη και έθιμα του Δεκαπενταύγουστου σε όλη την Ελλάδα, η Παναγία γιορτάζει.\nΑνυποχώρητη η Ιταλία στην απαγόρευση εξαγωγής εμβολίων – «Ακολουθεί» και η Γαλλία (DW)\nΒρετανία: 6.040 κρούσματα – Πέφτει ο ρυθμός μολύνσεων, νοσηλειών και θανάτων\nΑυτή είναι η ζωή μιας γυναίκας σε ένα τετράλεπτο video!


Φθιώτιδα | Star Κεντρικής Ελλάδας - Results from #13464\nΤο Δ. Σ. Στυλίδας διεκδικεί την παραμονή της ΔΟΥ στην πόλη\nΝα ενταθούν οι πιέσεις προς τα αρμόδια Υπουργεία επιχειρεί ο δήμος Στυλίδας προκειμένου να παραμείνει στην πόλη η ΔΟΥ.\nΜικροί επισκέπτες στο STAR Κεντρικής Ελλάδας. (video)\nΤο Star Κεντρικής Ελλάδας επισκεφτήκαν οι λιλιπούτειοι μαθητές των δύο τελευταίων τάξεων του «ΣΥΓΧΡΟΝΟΥ ΝΗΠΙΑΓΩΓΕΙΟΥ» της Λαμίας.\nΣυνελήφθη ιδιοκτήτης βιομηχανίας για μόλυνση του περιβάλλοντος\nΧειροπέδες πέρασαν σε 55χρονο ιδιοκτήτη βιομηχανίας στην Κ. Τιθορέα Φθιώτιδας οι επιθεωρητές Περιβάλλοντος, μετά τη διαπίστωση ότι είχε μετατρέψει σε παράνομη χωματερή γειτονικό χωράφι στο οποίο εναπόθετε ανεξέλεγκτα υγρά και στερεά απόβλητα.\nΑπεβίωσε ο ηλικιωμένος που χτυπήθηκε από το τρένο\nΤραγικό τέλος είχε το χθεσινό ατύχημα με την παράσυρση ηλικιωμένου από τρένο στην Λαμία. Παρά τις προσπάθειες που έκαναν οι γιατροί, ο άτυχος 81ενός έτους άνδρας άφησε την τελευταία του πνοή στο νοσοκομείο της Λαμίας.\nΑπεριόριστες διαδρομές με το Αστικό ΚΤΕΛ Λαμίας\nΑπό τις αρχές του Οκτώβρη το Αστικό ΚΤΕΛ Λαμίας χορηγεί κάρτες απεριόριστων διαδρομών. Το κόστος της κάρτας ανέρχεται στα 55 ευρώ.\nΠρώτα στον Σκανδαλίδη και μετά στα Αγροτοδικεία.(video)\nΣτα δικαστήρια σύρονται οι αγρότες αρχές Δεκέμβρη για τα μπλόκα του 2010 επί Υπουργίας Κατερίνας Μπατζελή. Για κίνηση εκφοβισμού κάνει λόγο ο πρόεδρος του Παμφθιωτικού Συλλόγου και καλεί όλους τους αγρότες να δώσουν δυναμικό παρόν έξω από τα δικαστήρια Λαμίας στις 6 Δεκέμβρη.\nΕπιχείρηση «Γοργοπόταμος». Την Κυριακή ο επίσημος εορτασμός. (video)\nΤριήμερες οι εκλογές στο EBE Φθιώτιδας\nΞεκινούν από σήμερα Παρασκευή οι εκλογές για την ανάδειξη νέας διοίκησης στο ΕΒΕ Φθιώτιδας.\nΣελίδα 1684 από 1719


Ξενοδοχεία κοντά σε Salus Beach - Βρείτε προσφορές ξενοδοχείων\nΞενοδοχεία κοντά σε Salus Beach\nLido di Roma, Ιταλία\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Salus Beach. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Salus Beach παραπάνω.\nΕνοικίαση αυτοκινήτου σε: Lido di Roma\nΞενοδοχεία σε Lido di Roma\nΞενοδοχεία κοντά σε Porto Di RomaΞενοδοχεία κοντά σε Teatro Nino ManfrediΞενοδοχεία κοντά σε Stadio Stella Polare "Paolo Giannatasio"Ξενοδοχεία κοντά σε Pineta Di Acque RosseΞενοδοχεία κοντά σε Porto Romano


Ανεμογκάστρι: Ο Βενιζέλος όμηρος Σαμαρά και Τσίπρα\nΗ εικόνα του Ευάγγελου Βενιζέλου την περασμένη Τετάρτη στο βραδινό δελτίο του Mega «χρωμάτισε» ανεξίτηλα το δραματικό τέλος μιας εποχής: αποτέλεσε τον ενταφιασμό του ΠΑΣΟΚ ως κεντρικής – πολιτικά και ιδεολογικά – δύναμης της χώρας τα τελευταία τριάντα χρόνια, αν μετρήσουμε από το ιστορικό 1981. Όμως το τέλος θα είναι επώδυνο. Τουλάχιστον όσο επώδυνη είναι η εποχή των μνημονίων για τον ελληνικό λαό. Και όσο βασανιστική θα είναι η διαδικασία μετασχηματισμού του πολιτικού συστήματος.\n«Γκρεμίστηκε από το θρονί του ιθαγενούς αγά αφρίζοντας στο παράθυρό του σαν δικολάβος των καφενείων της Ευελπίδων» έγραψε με απαξιωτικό τόνο στην «Καθημερινή» ο σταθερά οξυδερκής και διεισδυτικός Νίκος Ξυδάκης.\nΌμως η τηλεοπτική εικόνα του προέδρου του ΠΑΣΟΚ, όπως και αν περιγραφεί, δεν μπορεί να αποτυπώσει το είδος του προδιαγεγραμμένο τέλος. Ούτε η αποτυχία του να υπερασπιστεί πολιτικά τον εαυτό του στο ζήτημα της περίφημης «λίστας Λαγκάρντ» είναι το μείζον. Η διαχείριση της λίστας απλώς περιγράφει την αντίληψη περί εξουσίας που κυριάρχησε επί δεκαετίες και σήμερα γκρεμίζεται με πάταγο.\nΟ ίδιος ο Βενιζέλος βρίσκεται σε εξαιρετικά δεινή θέση. Σχεδόν τέσσερις μήνες μετά τις εκλογές της 17ης Ιουνίου δείχνει να έχει αποτύχει εντελώς και να έχει εξαντλήσει κάθε πολιτική πίστωση που είχε κερδίσει με το επιχείρημα ότι παρέλαβε «καμένη» κομματική γη από τον Γ.Α. Παπανδρέου και την επιλογή της προσφυγής στην τρόικα.\nΗ υπόθεση της «λίστας» είναι άγνωστο αν θα βγάλει κάτι στο πεδίο της «ανακάλυψης» φοροφυγάδων, εφ’ όσον τελικά ερευνηθεί. Αλλά η διαχείρισή της από όσους την κατείχαν, η οποία έτσι ή αλλιώς απαιτεί εξονυχιστική διερεύνηση από τη Δικαιοσύνη, καθιστά τον πρόεδρο του ΠΑΣΟΚ έρμαιο στα χέρια των πολιτικών του αντιπάλων.\nΌπως άλλωστε σημείωσε, επίσης στην «Καθημερινή», ο πολύπειρος Σταύρος Λυγερός, «ο τρόπος με τον οποίο οι διαδοχικά εμπλεκόμενοι χειρίσθηκαν την υπόθεση είναι διά παραλείψεως παράβαση καθήκοντος».\n1. Ο Σαμαράς έχει κάθε λόγο, σε αυτή τη φάση, να στηρίξει τον Βενιζέλο. Αλλιώς διακυβεύει – αν δεν καταργεί – τη σταθερότητα και τη βιωσιμότητα της κυβέρνησής του. Ταυτόχρονα όμως αποκτά τον έλεγχο έναντι του προέδρου του ΠΑΣΟΚ και του κόμματός του σε περίπτωση αντιπαράθεσης. Το ολίσθημα Βενιζέλου είναι βαρύ και τον καθιστά ευάλωτο σε κάθε πεδίο όπου η επίκληση της πολιτικής αξιοπιστίας συνιστά αξιόμαχο επιχείρημα. Κυρίως στις εκλογές.\n2. Το ίδιο όπλο έναντι του προέδρου του ΠΑΣΟΚ κέρδισε όμως και ο Τσίπρας, ο οποίος αποτελεί επιπλέον κίνδυνο για τον Βενιζέλο, διότι στις δίδυμες εκλογές του Μαΐου και του Ιουνίου έλαβε και επικύρωσε την πρωτεύουσα εντολή επανασύστασης και «αναδόμησης» του ευρύτατου πολιτικού χώρου της Κεντροαριστεράς – τέως «σοσιαλιστικού χώρου».\nΗ μετεκλογική διατήρηση της δυναμικής και της πολιτικής επιρροής του ΣΥΡΙΖΑ κατ' ουσίαν επικυρώνει και ενισχύει αυτήν την εντολή.\n3. Ο ίδιος ο Βενιζέλος χάνει οριστικά τον ρόλο του εγγυητή της επιβίωσης του ΠΑΣΟΚ, τον οποίο διεκδίκησε και ανέλαβε πάνω στα συντρίμμια που άφησε πίσω του ο Παπανδρέου. Θέλησε να αποτελέσει την κεντρομόλο δύναμη, η οποία θα επαναφέρει στον ιστορικό πυρήνα ένα σοβαρό μέρος της λαϊκής βάσης, η οποία σκόρπισε στις εκλογές προς διάφορες κατευθύνσεις.\nΧάρη στην αλαζονική και υπερβολικά «αρχηγική» διαχείριση της προεδρίας του, πολλές δυνάμεις αναπτύσσονται στον κομματικό χώρο, αλλά όλες είναι κεντρόφυγες:\n● Ο Λοβέρδος ήδη προχωρεί προς τη δημιουργία δικού του κόμματος.\n● Ο Ραγκούσης, ο Μόσιαλος και άλλοι ψάχνουν τον δικό τους ανάλογο δρόμο, έστω και αν δεν είναι προφανές το αν θα καταφέρουν κάτι.\n● Ο Χρυσοχοΐδης κάτι ψάχνει κι αυτός, αλλά κανείς δεν έχει καταλάβει τι ακριβώς.\n● Η Διαμαντοπούλου το έριξε στην αγρανάπαυση περιμένοντας κάποτε να αναγνωριστεί η αξία της και να παρακληθεί να επιστρέψει στην πολιτική.\n● Η προοπτική της στενότερης συνεργασίας με τη ΔΗΜΑΡ – πολλοί μιλούσαν έως και για «συγχώνευση» των δύο κομμάτων – πάει πίσω, αν δεν ματαιώνεται, τουλάχιστον με τον Βενιζέλο παρόντα.\nΤέλος, ερώτημα παραμένει πώς το ΠΑΣΟΚ θα αντιδράσει και πώς θα διαχειριστεί τη διπλή πολιτική ομηρεία του προέδρου του, ο οποίος, όπως εκτιμούν οι άσπονδοι «φίλοι» του, δεν έχει στο ρεπερτόριό του κάποια περίτεχνη πολιτική κίνηση για να δραπετεύσει από τη σημερινή αξιοδάκρυτη θέση του.\nΤο ΠΑΣΟΚ τα τελευταία χρόνια διαρκώς έχανε τεράστια τμήματα τη λαϊκή βάση του και ήδη πολύ πριν από τις φετινές εκλογές είχε μετατραπεί σε ένα άδειο κέλυφος στελεχών και μηχανισμών που μετά βίας διασφάλιζαν την αναπαραγωγή των ιδίων και των εξαρτώμενων από αυτούς.\nΤώρα πώς θα υπερασπιστούν τους εαυτούς τους, καθώς ακόμη και η... τρόικα θέτει υπό διωγμόν τα παραμάγαζά τους; Άγνωστο. Αλλά πάντως όχι υπό την ηγεσία ενός βαρύτατα τραυματισμένου αρχηγού, ο οποίος θα παραμένει στη θέση του μόνο για όσο κανείς άλλος δεν ενδιαφέρεται να αναλάβει τα υπολείμματα του πάλαι ποτέ κραταιού κόμματος.\nΉδη η απειλή της αποψίλωσης στο συνδικαλιστικό πεδίο είναι εμφανέστατη και ίσως σε λίγο καιρό ο Παναγόπουλος να μείνει απλώς με τη σφραγίδα – της ΓΣΕΕ – στο χέρι.\nΌσο για τους εναπομείναντες ψηφοφόρους, το κοινωνικώς υψηλά ιστάμενο μέρος τους εύκολα θα βρει καταφύγιο στη Ν.Δ. – ή ακόμη και στη ΔΗΜΑΡ, αν κι αυτή αντέξει τον κραδασμό από τον τρόπο και το αποτέλεσμα της συμμετοχής της στην κυβέρνηση.\nΌ,τι έχει απομείνει από τα λαϊκά στρώματα μάλλον ευκολότερα θα μεταπηδήσει προς τον ΣΥΡΙΖΑ, αναλόγως όχι μόνο του ρυθμού επιδείνωσης στην οικονομία, αλλά και της προετοιμασίας του Τσίπρα και των συν αυτώ να πείσουν σε εύλογο χρόνο ότι είναι έτοιμοι να κυβερνήσουν. Αλλά και ότι μπορούν να επιτύχουν τον απαραίτητο βαθμό κοινωνικής παρουσίας σε μια εποχή που όλο και περισσότερο προσομοιάζει στη δεκαετία του 1940.\nΑπό τον λογαριασμό δεν εξαιρείται ούτε η ναζιστική Χρυσή Αυγή, η οποία, παρότι δεν κρύβει το αποκρουστικό – παρότι πολύ συχνά γκροτέσκο και αξιοθρήνητο – πρόσωπό της, βρίσκει πρόσφορο έδαφος στα ερείπια όχι μόνο της μνημονιακής διακυβέρνησης αλλά και της χυδαίας «δημοσιογραφικής» προπαγάνδας περί «δύο άκρων», η οποία διαπερνά όλους τους συμβεβλημένους με την τρόικα διαύλους «πληροφόρησης».\nΆλλωστε στην Ελληνική Τηλεδημοκρατία του καναπέ, στην οποία γίνονται αποδεκτές κάθε είδους χοντράδες, με κορυφαίο δείγμα την ανθρωποφαγία και τη διαπόμπευση ακόμη και νεκρών, δεν είναι πολύ δύσκολο να νομιμοποιηθούν ακόμη και οι νοσταλγοί του Χίτλερ. Για να δικαιωθεί ακόμη μια φορά η πάνσοφη παροιμία: «Θύμωσε ο αγάς κι έκοψε τα αρχ...α του».\nΠροφανώς λοιπόν είναι ακόμη άγνωστο ποιος θα καταφέρει να πάρει μεγαλύτερο μερίδιο από τα απομεινάρια του ΠΑΣΟΚ. Αντιθέτως είναι βέβαιο ότι η προεδρία Βενιζέλου, χωρίς να αποτελεί τον μόνο κρίσιμο παράγοντα για τον ενταφιασμό του, θα γράψει τους «τίτλους τέλους» για το κόμμα που σημάδεψε πολύ περισσότερο από κάθε άλλο την πτωχευμένη και καταρρέουσα Ελλάδα της Μεταπολίτευσης...\nΑναρτήθηκε από Ανεμογκάστρι στις 21:07\nΕτικέτες Βενιζέλος, ΠΑΣΟΚ, Σαμαράς, ΣΥΡΙΖΑ, Χριστακόπουλος, ToPontiki.gr


ΝΙΚΟΣ ΧΕΙΛΑΡΗΣ ΕΤΣΙ ΓΙΑ ΝΑ ΛΕΜΕ ΚΑΤΙ....: Η ιστορία του Πάντειου Πανεπιστημίου (ποιος ήταν ο Αλ. Πάντος;)\nΑ) Η παροχή ανωτέρας πολιτικής μορφώσεως και η εθνική και πνευματική συγκρότησις ηγετικών στελεχών, με επίγνωσιν της αποστολής και της ευθύνης αυτών, δια την ευημερίαν και πρόοδον εν γένει της Πατρίδος.\nΒ) Η παρασκευή δημοσίων υπαλλήλων, δια της αναπτύξεως πολιτικών, οικονομικών και κοινωνικών επιστημονικών γνώσεων.\nΔ) Η δι’ εκλαϊκευτικών διαλέξεων, μελετών, συνεργείων ερεύνης και άλλων μορφωτικών μέσων πολιτική του λαού διαπαιδαγώγησις και διαφώτισις επί των κρατικών σκοπών και επιδιώξεων, η συνειδητοποίηση της ανάγκης της πειθαρχίας, της αλληλεγγύης και της συνεργασίας των διαφόρων κοινωνικών τάξεων, η καλλιέργεια του πνεύματος της θυσίας χάριν του γενικού καλού, η τόνωσις του πατριωτικού φρονήματος και η καταπολέμησις του κομματισμού και εν γένει των ατομιστικών και εγωιστικών τάσεων και ιδεών…». Το 1939 η Σχολή μετονομάζεται σε Πάντειο Ανωτάτη Σχολή Πολιτικών Επιστημών και Δημοσίων Υπαλλήλων.\nΠάνω σ’ αυτές τις καταστατικές αρχές προσπάθησε να βαδίσει η Σχολή, καθιστώντας έντονη την ύπαρξη της, όχι μόνο στο χώρο των Κοινωνικών Επιστημών αλλά και τον ευρύτερο κοινωνικό χώρο.\nΟι δημόσιες συζητήσεις στην Πάντειο για θέματα γενικότερου ενδιαφέροντος αποτελούν πλέον παράδοση για τη Σχολή, πέρα από τα επιστημονικά συνέδρια που διοργανώνονται σ’ αυτή, σε τακτική σχεδόν βάση.\nΑξίζει ν’ αναφέρουμε εδώ, μια από τις πρώτες δημόσιες συζητήσεις, με την οποία η Πάντειος καθιερώθηκε σαν ελεύθερο βήμα έκφρασης ιδεών, όπως την είχαν οραματιστεί οι ιδρυτές της. Πρόκειται για τις περίφημες συζητήσεις για τον κοινοβουλευτισμό που έγιναν στις αίθουσες της στις 15,17,19 και 22 Μαΐου 1932.\nΣτις συζητήσεις εκείνες έλαβαν μέρος διακεκριμένοι κοινοβουλευτικοί, όπως ο Γ. Παπανδρέου, υπουργός της Παιδείας τότε, και άλλοι διακεκριμένοι επιστήμονες, πολλοί απ’ τους οποίους ήταν ήδη καθηγητές της Σχολής, όπως οι Σβώλος, Σγουρίτσας, θ. Τσάτσος, Κανελλόπουλος, κ.α. καθώς και πολλοί σπουδαστές της.\nΔείγμα εξ άλλου των κοινωνικών της ευαισθησιών και του προοδευτικού της χαρακτήρα υπήρξε και η καθιέρωση εξ αρχής απογευματινών και βραδινών ωρών μαθημάτων, ώστε να μπορούν να τα παρακολουθούν οι εργαζόμενοι. Επίσης μπορούσαν να γραφτούν και γυναίκες στη Σχολή, ενώ προβλεπόταν απ’ τον κανονισμό ακόμα και η οργάνωση των σπουδαστών σε σύλλογο. Οι σπουδαστές τον πρώτο χρόνο λειτουργίας της ήταν 205. Με τον Ν.540/43 η Σχολή ανακτά το παλιό της όνομα Πάντειος Ανωτάτη Σχολή Πολιτικών Επιστημών, με το οποίο λειτούργησε μέχρι το 1989 και αποκτά το δικαίωμα να απονέμει διδακτορικό δίπλωμα. Με τον ίδιο νόμο στην Σχολή ιδρύεται «Τμήμα μορφώσεως δημοσιογράφων σκοπόν έχον την προπαρασκευήν δια το δημοσιογραφικόν επάγγελμα και την μετεκπαίδευσην των ήδη εργαζομένων δημοσιογράφων». Τα της λειτουργίας του Τμήματος θα ρυθμίζονταν με ειδικό Διάταγμα, το οποίο όμως δεν εξεδόθη. Από το 1951 εισάγεται η παραδοσιακή Πανεπιστημιακή οργάνωση στη Σχολή. Το Διοικητικό Συμβούλιο αντικαθίσταται από τον Πρύτανη, τη Σύγκλητο και τη Γενική Συνέλευση των Καθηγητών της Σχολής Το 1963 η φοίτηση ορίζεται τετραετής και τα Τμήματα της Σχολής ονομάζονται: Πολιτικής Επιστήμης και Δημόσιας Διοίκησης.\nΜετά την αναδιάρθρωση της ανωτάτης εκπαίδευσης με την εφαρμογή του Ν.1268/82 η Σχολή κατατέμνεται, το 1983, σε τρία Τμήματα (Π.Δ.462/83). Αυτά είναι: α) το Τμήμα Πολιτικής Επιστήμης και Διεθνών Σπουδών, β) το Τμήμα της Δημόσιας Διοίκησης και γ) το Τμήμα Κοινωνιολογίας.\nΑπό το 1989, σύμφωνα με το Π.Δ.377/89 μετονομάστηκε σε Πάντειο Πανεπιστήμιο Κοινωνικών και Πολιτικών Επιστημών και περιελάμβανε τα ακόλουθα Τμήματα:\nΑ) Πολιτικής Επιστήμης και Ιστορίας Β) Διεθνών και Ευρωπαϊκών Σπουδών ενώ το Τμήμα Αστικής και Περιφερειακής Ανάπτυξης μετονομάσθηκε σε Τμήμα Οικονομικής και Περιφερειακής Ανάπτυξης και το Τμήμα Επικοινωνίας και Μέσων Μαζικής Ενημέρωσης μετονομάσθηκε σε Τμήμα Επικοινωνίας Μέσων και Πολιτισμού.


Κοινός Παρονομαστής: Όχι κύριε Μητσοτάκη! Οι Πόντιοι δεν υπήρξαν θύματα μισαλλοδοξίας, ρατσισμού και τυφλής βίας. Σφαγιάστηκαν από το Τουρκικό κράτος.\nΌχι κύριε Μητσοτάκη! Οι Πόντιοι δεν υπήρξαν θύματα μισαλλοδοξίας, ρατσισμού και τυφλής βίας. Σφαγιάστηκαν από το Τουρκικό κράτος.\nΑκόμα και αυτή την ημέρα, ημέρα μνήμης στους 353.000 άγρια δολοφονημένους Έλληνες του Πόντου, θέλησε ο επικεφαλής, της γνωστής οικογενείας Μητσοτάκη και του οικογενειοκρατικού κόμματος της ΝΔ να περάσει το δικό τους κίβδηλο και νεοταξικό μήνυμα. Δήλωσε:\n«Σήμερα τιμούμε τα αθώα θύματα της Ποντιακής Γενοκτονίας, ενός εγκλήματος κατά της ανθρωπότητας που σημάδεψε τις απαρχές του 20ου αιώνα.\nΕίναι ημέρα μνήμης και περισυλλογής. Παντοτινό μάθημα απόρριψης της μισαλλοδοξίας, του ρατσισμού και της τυφλής βίας, θύματα των οποίων υπήρξαν οι Πόντιοι αδελφοί μας»..\nΚαμία αναφορά στην ταυτότητα των δολοφόνων. Καμία αναφορά στους Τούρκους βάρβαρους εγκληματίες. Για τους Γερμανούς καθοδηγητές των Τούρκων στην Ποντιακή Γενοκτονία ούτε λόγος φυσικά.\nΤώρα αν ανατρέξουμε στο λεξικό θα δούμε πως Μισαλλοδοξία είναι το μίσος εναντίον όσων έχουν διαφορετική άποψη (πολιτική τοποθέτηση, θρησκεία κλπ) πολιτική μισαλλοδοξία, θρησκευτική μισαλλοδοξία. Οι αρχικές μαζικές διώξεις, οι εκτοπίσεις και τέλος η διαδικασία εξόντωσης των ελληνικών πληθυσμών του Πόντου δεν ήταν...διαφορετική άποψη Οι Πόντιοι δολοφονήθηκαν γιατί ήταν Έλληνες. Ο μόνος λόγος.\nΤο στοιχείο του ρατσισμού ούτε καν το κατέχουν οι Τούρκοι ούτε καν θα έλεγα το γνωρίζουν. Έτσι κι αλλιώς ένα συνονθύλευμα ομάδων τοπικών φυλών ήταν και δεν είχαν μπει ποτέ σε αυτή την διαδικασία των διακρίσεων Ας θυμηθούμε τους Γενίτσαρους που αποτελούσαν τα επίλεκτα σώματα της οθωμανικής αυτοκρατορίας που συγκροτούνταν από αιχμαλώτους πολέμου και παιδιά χριστιανικών οικογενειών.\nΜόνο θύματα τυφλής βίας δεν ήταν ο Ποντιακός Ελληνισμός. Υπήρξαν θύματα της Ελληνικής καταγωγής τους, του απύθμενου μίσους για ότι ελληνικό και της διαχρονικής βαρβαρότητας που διακρίνει τους Τούρκους σε όλη τους την πορεία μέχρι και σήμερα.\nΤελικά το σύνθημα που γράφει το ταμπλό πίσω από τον αρχηγό της ΝΔ "όλοι μαζί από την αρχή" είναι ατυχές γιατί φαίνεται πως όσες επανεκκινήσεις και να κάνει αυτό το κόμμα δεν θα αποβάλλει την πολιτική λογική του ψευτοεθνάρχη ιδρυτή του η Κύπρος κείται μακράν. Κάπως έτσι αντιλαμβάνονται οι αρχηγίσκοι της Νέας Δημοκρατίας το αδελφοί μας.\n▼ Μαΐου 15 (7)\n"Μιναρέδες, οι Λόγχες του Ισλάμ στην Ευρώπη"\nΌταν ο Μπακούνιν μιλούσε για Πατρίδα και για Έθνος...\n«Το δίκιο θα ξεμπροστιάζει πάντα..»\nΟι Γραικύλοι προπαγανδιστές της συμφοράς\nΟι Τούρκοι βάζουν τις βάσεις στην Θράκη για επεμβά...\nΝα μένει τό βύσσινο... σύντροφοι της ΝΔ... (του Θε...